La modificació de la llei d'espectacles que preveu l'accés de menors a concerts inicia la seua marxa en les Corts\nLa modificació de la Llei de la Generalitat d'espectacles públics, activitats recreatives i establiments públics, que planteja eliminar la prohibició de l'accés a menors a espectacles musicals, ha iniciat este dimecres la seua tramitació parlamentària en les Corts, amb el suport de Compromís, Podem -impulsors de la modificació-, PSPV i Ciutadans (Cs) i el vot en contra del PP.\nLa modificació de la llei d'espectacles que preveu l'accés de menors a concerts inicia la seua marxa en les Corts FIB\nLa proposició planteja eximir als menors d'edat de la prohibició de poder accedir a espectacles musicals, "sempre vetlant per la seua integritat, però amb una òptica oberta i actual" -el text planteja l'autorització dels tutors dels menors-, així com adaptar la llei a la celebració d'activitats socioculturals, especialment musicals, promogudes per entitats sense ànim de lucre en locals.\nEl diputat de Compromís, Josep Ramón Nadal, ha defès la necessitat "d'adaptar l'estructura legal a les noves realitats", com l'existència de menors d'edat, especialment els de menys de 16 anys, que volen assistir als concerts, o de grups de música que volen actuar en espais públics o pubs on, segons ha indicat, solament està permesa la música que no siga en directe.\nAixí, ha assegurat que la modificació de la norma pretén "despenalitzar la música en directe i afavorir que els menors puguen acostar-se a este sector cultural". Al seu juí, "és una gran injustícia" que hi haja "centenars d'espais que estan incomplint la llei i no ho saben", en relació a les actuacions en directe. "La llei no està clara i cal canviar estes coses", ha destacat.\nEl síndic de Podem, Antonio Montiel, ha afirmat que esta llei parla de cultura i "no qüestiona les competències municipals en matèria d'ordenances reguladors ni en matèria de so". Així, ha reivindicat la necessitat d'ajustar la norma a la realitat actual, en la qual "han aflorat multitud de locals que han anat desenvolupant activitats diverses en el mateix espai", com sales de teatre amb restaurants, associacions de veïns que oferixen cinefòrum o xicotets cafés on es fa música en acústic.\nNO "DONAR L'ESQUENA" A LA REALITAT\nDes del PSPV, Ana Barceló ha asseverat que la funció legislativa de la Cambra té dos finalitats: "millorar la vida dels ciutadans i no donar l'esquena a la realitat que es viu fora, hem de fer-la nostra i regular-la", ha subratllat.\nDes del PP, el diputat Alfredo Castelló ha apuntat que la modificació de la Llei d'espectacles públics, activitats recreatives i establiments públics plantejada per Compromís i Podem "no té cap tipus de control jurídic ni tècnic", i ha lamentat que no siga el Consell qui haja plantejat la modificació, ja que així hauria inclòs informes del Consell Jurídic Consultiu o de l'Advocacia de la Generalitat.\n"MENYS CONTROLS I MENYS SEGURETAT"\n"No és veritat el que vosté diu, totes eixes activitats que ha dit es poden fer a la Comunitat; cap està prohibida, totes es poden fer amb la llicència adequada", ha dit a Nadal el 'popular', qui ha afegit que "no es pot legislar a costa de les garanties dels assistents, amb menys controls i menys seguretat per a les persones". "Pareix un trage a mesura per a algú", ha denunciat.\nAntonio Subiela, de Cs, ha apuntat que el seu grup vota a favor de la presa en consideració de la modificació de la llei perquè en comissió els "aclarisquen els dubtes que han sorgit" en el ple d'este dimecres. "Discutirem molt sobre l'edat d'accés" dels menors, ha manifestat el diputat, que espera que el canvi en la norma no supose un augment de les subvencions "cap a associacions afins" dels impulsors de la modificació.


La delegació del Govern a Madrid promou el consum de vins i olis amb D.O. català La República\nLa delegació del Govern a Madrid promou el consum de vins i olis amb D.O. català\nEn plena campanya d’imposició d’hispanitat del partit Popular, el Centre Cultural Blanquerna de la Delegació del Govern a Madrid, inicia la seva agenda d’activitats amb una exposició que presenta a la capital de l’Estat les denominacions d’origen de vins i olis catalans. El projecte ‘Aparador de Catalunya’, que ocuparà diversos espais del centre, preveu donar a conèixer a Madrid els productes de diversos sectors de l’economia catalana acompanyant l’exposició amb presentacions de llibres i revistes del sector, promoció turística dels territoris de les diverses D.O., degustacions i cursos.\nSi abans de l’estiu ja vam intentar vendre el nostre Pa amb tomàquet a Madrid, ara el Centre Cultural Blanquerna de la Delegació del Govern a Madrid vol promoure el consum de vins i olis catalans. Properament, potser els postres amb la crema catalana, feta amb caldo de pollastre segons el nou diari Público. Però no només la mostra és de gastronomia sinó que també de música, l’economia i la societat catalanes\n‘L’Aparador’ és un dels plats forts d’un programa que segons el delegat del govern a Madrid, José Cuervo, vol ser un punt de referència per a la difusió de la cultura i la realitat social i econòmica de Catalunya a la capital de l’Estat espanyol. Amb aquest objectiu Blanquerna posarà en marxa un cicle de documentals realitzats per creadors catalans o centrats a Catalunya com ‘De Nens’, de Joaquim Jordà; ‘En construcción’ de José Luis Guerín; o ‘El taxista full’ de Zip Films.\nEn l’apartat musical la programació vol donar a conèixer a Madrid tan els principals exponents de la música clàssica i contemporània (Quartet Albada i Jordi Masó) com els últims artistes de l’escena electrònica. Es tracta –apunta Cuervo- d’aprofitar la fascinació d’alguns sectors del panorama madrileny pel fenomen Sònar per donar a conèixer grups com EEDL o Bruna Sound.\nEn l’àmbit de les exposicions, destaca una mostra sobre un dels fotògrafs catalans que han obtingut el Premi Nacional de Fotografia, Ramon Massats (Caldes de Montbui, 1931), i una mirada a la figura d’Ernest Lluch des de totes les seves vessants. El programa també inclou mostres sobre Néstor Luján, Mercè Rodoreda, la marca de cotxes Seat, i la dimensió econòmica de Barcelona.


Identificació de semblances i diferències - Diverdidácticas\n> Competències del currículum>C. en el coneixement i la interacció amb el món físic>Identificació de semblances i diferències\nIdentificació de semblances i diferències Hi ha 4 productes.\nHauran d’aparellar els conjunts equivalents i per a això hauran d'identificar les semblances i diferències entre els conjunts donats. Tasca primordial per iniciar-se en el concepte de nombre.\nOrganitzem els calaixos-A1\nJoc de classificació basant-se en criteris com el color, la mida, la forma, etc. Molt útil per a iniciar-se en el procés d'abstracció de qualitats dels objectes, necessari en les àrees de matemàtiques i ciències naturals.\nCombo: Lotos Prehistòria i Història\nAquest combo de lotos serviran d'ajuda visual als alumnes per recordar característiques de diferents èpoques històriques compreses en la Prehistòria i en la Història.Els permetran reflexionar sobre com evolucionen diferents àrees del coneixement al llarg de la història i com s'interrelacionen aquestes en cada etapa.


Cops de Ploma: El dia de la independència\nPublicat per Joan a 6:33\nkika 4 de juliol de 2011 a les 8:28\ntot molt emocionant... al viatge imagino que a més a més de vivències espectaculars deveu tenir unes fotos espatarrants... i sobretot emocionant l'última part!\nJordi Dorca 4 de juliol de 2011 a les 11:27\nRecords a Bruce Springsteen.\ngarbi24 4 de juliol de 2011 a les 14:06\nés un altre manera de viure...per no dir un altre món. Que no vol dir que sigui millor.\njomateixa 4 de juliol de 2011 a les 14:16\nnoi, crec que no tornaré a passar per aquí fins passat festes, així no em faràs "dentetes"\nJoan 4 de juliol de 2011 a les 16:04\nKIKA, la culpable de les fotos és l'Ariana. Diu que no està inspirada i ja ha fos un parell de targetes...\nJORDI, no l'he vist encara, però vaja, si el veig ja li donaré records de part teva.\nGARBÍ, ni millor ni pitjor, sinó diferent. No canvio la meva terra per cap del món, i no vol dir pas que sigui la millor. Crec que els americans pensen igual.\nTUMATEIXA, doncs, tu mateixa (^^), però et perdràs les cròniques de Nou Mèxic i Hawaii...\nPuigcarbó 4 de juliol de 2011 a les 16:44\ncom has fet tu, s'ha de veure i viure, la opinió que solem tenir des d'aquí és molt deformada.\nAnònim 4 de juliol de 2011 a les 22:35\nJo puc dir que es així, s'estimen lo seu, i de quina mmanera. M'encanta l'últim tros, jo també m'ho imagino i cada vegada amb mes força, ja ho saps\nFerran 5 de juliol de 2011 a les 5:30\nEl tercer paràgraf és una "antropodescripció" del tot acurada. És com dius, són com dius i en això rau, com dius, potser el seu tret més destacable. És un poble curiós, i la crònica interessant.\nEl porquet 5 de juliol de 2011 a les 13:27\nAl loro! Estàs patint un procés d'abducció fonamentat en les hamburgueses grill, el beisbol i les barres i estrelles! ;p\nFora bromes, m'encanta aquesta crònica que ens estàs fent del teu viatge per les terres nord-americanes. És un viatge que tinc molt pendent i m'estàs fent agafar ganes de resoldre aquest tema.\nCom bé dius, la cultura yankee té els seus punts dèbils (moltíssims) però també tenen un munt de coses de les que hauríem d'aprendre.\nI si a sobre em planteges rutes senderistes, encara que siguin sota un sol de mil dimonis, ja estic bavejant per a posar els peus a les terres dels cherokees, sioux, etc.\nClidice 5 de juliol de 2011 a les 16:26\nQuina enveja! I si, la Declaració de la independència dels EUA és, encara, la mare de totes les declaracions.\nJoan 8 de juliol de 2011 a les 1:24\nPUIGCARBÓ, em sembla que les opinions són deformades per totes bandes. Aquí amb prou feines saben on és Europa. Catalonia no els sona, i confonen Spain amb Mèxic, o la carregen de toros i panderetes...\nNÚRIA, algun dia haurem de fer alguna cosa que inclogui aquestes paraules, i necessitarem el vist-i-plau dels americans, entre d'altres. Tocar-los la fibra sensible apel·lant al seu Happy 4th no em sembla mala idea.\nFERRAN, tots els pobles som curiosos i tenim les nostres coses que, sovint, es veuen millor des d'uns ulls aliens. Viatjar sempre ajuda a agafar perspectiva sobre un mateix.\nPORQUET, vols creure que d'ençà que estic per aquí (dues setmanes) no he tastat una sola Coca-Cola i només un hamburguesa? De rutes senderistes, per aquí, n'hi ha un bon grapat. Els parcs americans (i quasi que pots substituir "parcs" per qualsevol altra cosa) són gegantins i no te'ls acabes!\nCLIDICE, tan de bo algun dia fos la mare, l'àvia o la besàvia, o fins i tot només parent llunyana d'una declaració escrita en català.


1. El darrer baròmetre d’opinió política del Centre d’Estudis d’Opinió de la Generalitat (CEO), fet públic el divendres 5 de novembre, constata, si el comparem amb l’anterior, el creixement de la preocupació dels ciutadans per l’atur, la disminució pel que fa a la situació econòmica, la elevada insatisfacció amb la política, i també que la immigració segueix sent un important problema per a Catalunya però amb menys intensitat que en el 2.008.\nEn el baròmetre del CEO es pregunta als enquestats quins són el principals problemes que té actualment Catalunya (possibilitat de més d’una resposta). La immigració es situa en quart lloc (19,9) per darrera de l’atur i la precarietat laboral (66,3), el funcionament de l’economia (30.1), i la insatisfacció amb la política (23.4). El segueixen la inseguretat ciutadana (12,4), les relacions Catalunya- Espanya (11,2), i l’educació, cultura i investigació (6,7). Cal destacar que fa un any l’atur i la precarietat laboral eren esmentats per un 58,6, la insatisfacció política per un 37,9, el funcionament de l’economia per un 23,3, i la preocupació per la immigració per un 14,5.\nQuan es pregunta als enquestats quin és el principal problema ara a Catalunya, la immigració es situa en el cinquè lloc (4,2), per darrera de l’atur i la precarietat laboral (52,1), del funcionament de l’economia (14,5), de la insatisfacció amb la política (8,9), i de les relaciones Catalunya – Espanya (4,9). En el baròmetre anterior, la immigració era el principal problema per a un 4,2.\nA l’últim, cal destacar que CiU és el grup polític més valorat per poder resoldre el problema que cada enquestat considera més important (19,8% ), per davant del PSC (7,7 %), PP (4,8 %), ERC (2,9 %), i ICV-EUIA (1,1 %), i mentre que un 19,8 no ho sap i un 38,9 % és del parer que cap partit pot resoldre el problema.


NBA: resum de l'última jornada\nLes victòries dels Warriors i els Mavericks, totes dues amb remuntades, van ser el més destacat del campionat\nDilluns, 11/02/2019 - 09:38\nFeb 10, 2019; Oakland, CA, USA; Miami Heat center Bam Adebayo (13) dunks the ball above Golden State Warriors center DeMarcus Cousins (0) during the fourth quarter at Oracle Arena. Mandatory Credit: Kelley L Cox-USA TODAY Sports / Kelley L Cox (USA TODAY Sports)\nEls Warriors de Golden State i els Mavericks de Dallas es van convertir en protagonistes de la jornada de l’NBA gràcies a les seves respectives remuntades, mentre que els Sixers de Filadèlfia es van exhibir davant dels devaluats Lakers de Los Angeles. L’aler Kevin Durant va aconseguir 39 punts, que el van deixar com a líder encistellador dels Warriors, que van viure fins al final el suspens abans d’assegurar-se la victòria per 120-118 davant els Heat de Miami.\n75% en tiros de campo@JoelEmbiid, MVP del #NBASundays pic.twitter.com/5ib3FvJ61r\n— NBA Spain (@NBAspain) 11 de febrer de 2019\nEls Warriors (40-15) van sumar la seva quarta victòria consecutiva, amb la qual s’asseguren al primer lloc de la Conferència Oest i la segona millor de la Lliga, només superats pels Bucks de Milwaukee (41-14), que són líders en la Conferència Est. L’escorta Klay Thompson va aportar 29 punts i el base Stephen Curry 25 més per a l’equip de Golden State, que s’assegura arribar al descans del Cap de Setmana de les Estrelles com el favorit a revalidar el títol de campió de l’NBA.\nBon paper de Damian Lillard\nEls Trail Blazers (33-22), tercers en la Divisió Nord-oest, van tenir com el seu millor encistellador Damian Lillard, amb 30 punts. Lillard va anotar 21 dels seus 30 punts en l’última meitat del tercer quart per ajudar els Trail Blazers a situar-se amb avantatge (96-81) abans de la remuntada dels Mavericks (102-101). Jusuf Nurkic va aconseguir un doble-doble de 18 gols i 10 rebots, que tampoc van impedir la derrota dels Trail Blazers. El pivot camerunès Joel Embiid va aconseguir un doble-doble de 37 punts i 14 rebots per al triomf dels Sixers per 143-120 davant dels devaluats Lakers.\nEls Sixers (36-20), amb dues victòries consecutives després de l’aconseguida davant dels Lakers aquesta última jornada de forma clara (143-120), es mantenen segons en la Divisió Atlàntic i quarts en la Conferència Est. L’aler Tobias Harris, una de les noves adquisicions dels Sixers, va anotar 22 punts en tot just el seu segon partit amb l’equip de Filadèlfia. Mentrestant, J.J. Redick va afegir 21 punts per als Sixers, que han guanyat dos partits seguits després d’aconseguir els serveis de Harris i de quatre jugadors més en la data límit de traspassos.\nEls Lakers, en crisi\nEls Lakers (28-28), penúltims en la Divisió Pacífic, van tenir com a líder encistellador l’aler-pivot Kyle Kuzma, que va aconseguir 39 punts. El pivot reserva Javale McGee va aportar un doble-doble de 21 punts i 13 rebots i l’aler Brandon Ingram en va encistellar 19 per als Lakers. Lebron James es va acostar al triple-doble a l’aconseguir 18 punts, 10 rebots i nou assistències, en el que va ser el seu primer duel davant dels Sixers des que aquest equip, l’estiu passat, va intentar, sense èxit, el seu fitxatge com a agent lliure.\nL’aler-pivot principiant Marvin Bagley va sortir de la banqueta i va aconseguir 32 punts i sis rebots per als Kings de Sacramento, que van batre per 117-104 els Suns de Phoenix, que acumulen 14 derrotes seguides. Amb la seva victòria, els Kings van posar la seva marca en 30-26 i marxen tercers en la Divisió Pacífic i novens en la Conferència Oest, mig joc per darrere de Los Angeles Clippers, que ocupen el vuitè lloc, l’últim que dona dret a estar en els ‘play-off’.\nEl pivot montenegrí suís Nikola Vucevic va aportar un doble-doble de 19 punts i 12 rebots com a líder dels Magic d’Orlando, que van guanyar a domicili (108-124) els Hawks d’Atlanta i van aconseguir el segon triomf consecutiu.\nEl debutant Herro esclata i deixa els Celtics contra les cordes\nEls Nuggets reaccionen amb un recital de Murray i vencen els Lakers\nTemes: Portland Trail Blazers Los Angeles Lakers Golden State Warriors Dallas Mavericks


Sanders demana el vot per a Clinton i adverteix que Trump 'és un perill per al país'\nAlmenys dos morts i 17 ferits en un tiroteig en una discoteca de Florida\tAlmenys dos morts i 17 ferits en un tiroteig en una discoteca de Florida\nLa presidenta del CNE adverteix que el revocatori contra Maduro no es pot 'esgotar' ni 'endarrerir'\tLa presidenta del CNE adverteix que el revocatori contra Maduro no es pot 'esgotar' ni 'endarrerir'\nSanders aplaudeix la decisió de la presidenta del Comitè Nacional Demòcrata de dimitir després d'una filtració\tSanders aplaudeix la decisió de la presidenta del Comitè Nacional Demòcrata de dimitir després d'una filtració\nColòmbia i Veneçuela acorden reobrir la frontera 'en pocs dies' després de gairebé un any de tancament\tColòmbia i Veneçuela acorden reobrir la frontera 'en pocs dies' després de gairebé un any de tancament\nHillary Clinton tria el senador dretà Tim Kaine com a vicepresident\tHillary Clinton tria el senador dretà Tim Kaine com a vicepresident\nPerò realment podria guanyar Donald Trump?\tPerò realment podria guanyar Donald Trump?\nTrump accepta el nomenament d'un Partit Republicà dividit, atacant durament Clinton\tTrump accepta el nomenament d'un Partit Republicà dividit, atacant durament Clinton\nDetenen deu persones acusades de preparar atemptats durant els Jocs de Rio de Janeiro\tDetenen deu persones acusades de preparar atemptats durant els Jocs de Rio de Janeiro\nDonald Trump ja és el candidat del Partit Republicà a la Casa Blanca\tDonald Trump ja és el candidat del Partit Republicà a la Casa Blanca\nLa convenció del Partit Republicà nomena Donald Trump candidat a la presidència dels Estats Units\tLa convenció del Partit Republicà nomena Donald Trump candidat a la presidència dels Estats Units\nSanders demana el vot per a Clinton i adverteix que Trump ‘és un perill per al país’\nEl senador Bernie Sanders ha demanat aquest dilluns el vot per a Hillary Clinton i ha advertit que el candidat republicà, Donald Trump, "és un perill per al país".\nNOVA YORK, 25 (EUROPA PRESS)\nEl senador Bernie Sanders ha demanat aquest dilluns el vot per a Hillary Clinton i ha advertit que el candidat republicà, Donald Trump, “és un perill per al país”.\n“Hem d’elegir a Hillary Clinton i Tim Kaine” –el seu candidat a vicepresident–, ha afirmat Sanders.\n“Faré tot el que pugui perquè Donald Trump sigui derrotat”, ha postil·lat durant una trobada amb simpatitzants durant la Convenció Demòcrata que s’està celebrant a la ciutat de Filadèlfia.\nTot i això, els seus simpatitzants han respost amb esbroncades a la menció de Clinton i han corejat “Volem Bernie!”.\n“Germans i germanes. Aquest és el món real en el qual vivim”, ha argumentat ell i immediatament ha carregat obertament contra Trump per ser un aprofitat i un demagog, ha dit.\n“Trump és un perill per al nostre país i ha de ser derrotat”, ha assegurat, i l’auditori l’hi ha respost que “també ho és Hillary”. “Ha robat les primàries!”, ha criticat un altre assistent.\nEl senador i exprecandidat presidencial demòcrata sembla tancar amb el seu suport a Clinton la polèmica oberta divendres per la filtració de milers de correus electrònics del Comitè Nacional Demòcrata (DNC) que demostren que el màxim organisme del partit va perjudicar a Sanders a favor de Clinton.\nLa polèmica ha provocat la dimissió de la presidenta del DNC, Debbie Wasserman Schultz.\n“La seva dimissió obre l’opció d’una nova direcció al comandament del Partit Demòcrata”, ha apuntat Sanders aquest dilluns, i ha demanat que aquesta nova direcció estigui integrada per persones que vulguin un canvi real.\nLa decisió de Wasserman Schultz de dimitir serà efectiva quan acabi la convenció demòcrata de Florida, en quatre dies, però ella mateixa ha renunciat a fer el discurs inaugural, com estava previst.\n“He decidit que pel bé de garantir un bon començament de la convenció demòcrata no dirigiré la convenció”, ha apuntat en una entrevista amb un diari local de Filadèlfia.


Felip VI al seu pare, Joan Carles I: «Gràcies per tants anys de servei ll\nFelip VI al seu pare, Joan Carles I: «Gràcies per tants anys de servei lleial a Espanya»\nEl monarca emèrit ha reaparegut en públic per celebrar el seu 80è aniversari\nper Redacció dissabte, 6 de gener 2018 - 13:26h | Actualitzat a 07/01/2018 01:37h\nLa tendra mirada entre Joan Carles I i Felip VI, en una imatge d'arxiu. | Europa Press\nEl rei Felip VI ha dedicat aquest dissabte unes sinceres i tendres paraules al seu pare, el rei emèrit Joan Carles I, durant la celebració de la Pasqua Militar a la qual ha assistit aquest últim, després de celebrar divendres passat el seu 80è aniversari. Felip VI li ha agraït els seus anys de servei «lleial» a Espanya i el seu «exemple» vestint «amb honor» l'uniforme militar «i sempre vetllant per l'excel·lència i el compromís de les Forces Armades amb la democràcia, la llibertat i la seguretat».\nEl retorn del rei Joan Carles i la reina Sofia ha estat una de les grans notícies de la celebració de la Pasqua Militar que té lloc al Palau Reial de Madrid. El rei Felip VI ha felicitat el seu pare pels 80 anys complerts ahir i s'ha anticipat a l'aniversari de la seva mare, que en farà 80 el proper 2 de novembre. Amb motiu d'aquest aniversari, la Casa Reial va anunciar que tots dos participarien al llarg de tot l'any en diversos actes amb diferents estaments de la societat civil. La Pasqua Militar ha estat el primer, al costat del rei Felip VI i la reina Letizia.\nTambé han assistit a aquest acte de primera línia el president del Govern, Mariano Rajoy; la ministra de Defensa, María Dolores de Cospedal; i el responsable de la cartera d'Interior, Juan Ignacio Zoido. Al costat del Rei Felip i la Reina Letizia, els reis emèrits han presidit junts el besamans de la cúpula militar, encapçalats pel cap de l'Estat Major de l'Exèrcit, el general Fernando Alejandre, i els caps d'Estat de l'Exèrcit de Terra, l'Armada i l'Exèrcit de l'Aire; a més del director general de la Guàrdia Civil.\nEn el seu discurs al saló del tron, el monarca ha aprofitat per dirigir unes paraules al seu pare, l'«antic Capità General» de les Forces Armades: «Felicitats Majestat; i gràcies, també, per tants anys de servei lleial a Espanya, pel teu exemple vestint amb honor l'uniforme i sempre vetllant per l'excel·lència i el compromís de les nostres Forces Armades amb la nostra democràcia, la nostra llibertat i la nostra seguretat».\nVERGONYÓS: L'últim error de Chiquetete que ha tret la il·lusió a centenars de nens


La instal·lació interactiva i sense límits de Daito Manabe que arribarà al Sónar\nEl projecte híbrid 'Phosphere' pretén crear una experiència immersiva i tridimensional amb drons, audiovisuals, llum i miralls en la quarta edició del SonarPLANTA\n'Phosphere' és el projecte convidat al SonarPLANTA\nBarcelona'Phosphere' ('Esfera de llum') és el nou projecte de l'estudi japonès d'art Rhizomatiks, dirigit per Daito Manabe i Motoi Ishibashi, que s'estrenarà dins el SonarPLANTA del 15 al 17 de juny. Aquesta iniciativa va néixer el 2014 com a pla conjunt entre el Sónar i la Fundació Sorigué per promoure la investigació dels llenguatges creatius al voltant de la tecnologia i l'art 'new media'. La peça escollida en aquesta edició és una instal·lació monumental d'arquitectura híbrida robotitzada en la qual hi haurà miralls sincronitzats, màquines de fum, feixos de llum i fins a 24 projectors de vídeo que pretenen construir una experiència espacial inèdita.\n"Per moltes fotos que facin els participants no es podran transmetre les sensacions, s'ha d'experimentar", diu Manabe. "Serà un ball amb drons en un espai tridimensional alliberat de límits" i construït per un sistema informàtic que combinarà dos espais diferents en un mateix pla: l'espai físic de la sala i un altre de generat digitalment amb l'ordinador. La peça pretén reproduir els processos de cristal·lització de determinats minerals, fent al·lusió al món geològic en el qual s'emmarca el projecte PLANTA. El moviment de l'obra també s'inspira en dades recollides dels camps magnètics que rodegen la Terra.\nEl codirector del Sónar, Enric Palau, explica que "el tret diferencial d'aquest any serà la interacció de la peça amb el seu públic", el qual deixarà de ser espectador i passarà a formar-ne part. "Serà l'espectacle més immersiu de tots els SonarPLANTA que hi ha hagut fins ara", afegeix el comissari de Sónar+D, José Luis de Vicente. Daito Manabe, que a part de presentar 'Phosphere' farà un concert i una xerrada al festival, té una gran voluntat d'innovar i crear, i en un futur vol implantar xips al cervell per explotar els recursos expressius i veure els límits de l'ésser humà. De moment, però, assegura que és una pràctica difícil en cervells sans, però que li agradaria experimentar-ho en primera persona: "Vull saber fins on es pot controlar l'ésser humà des de fora".\nRhizomatiks Research, instal·lat a Tòquio, és un laboratori centrat en l'àmbit del 'new media', l'art de les dades i altres projectes d'investigació i desenvolupament que encara no s'han vist a nivell internacional. Manabe ha guanyat premis com el Prix Ars Electronica, diversos Lleons del festival de Canes i tres vegades el Premi d'Excel·lència al Japan Media Arts Festival.


El fenòmen únic al Bages, el sol penetrant per la Roca Forada de Montserrat, està al caure - Ona Bages\nInici SOCIETAT El fenòmen únic al Bages, el sol penetrant per la Roca Forada...\nEl fenòmen únic al Bages, el sol penetrant per la Roca Forada de Montserrat, està al caure\nCastellbell i el vilar ja ho té tot a punt per veure, un any més, com la natura regala un espectacle visual únic entre el sol i la muntanya de Montserrat.\nSota el nom, Flor de Sol, Castellbell ha programat una sèrie d’activitats pels dies 17 i 19 de Febrer, les dates claus per veure l’espectacle. Per escalfar motors, des del Mas del Puig s’ha realitzat una xerrada per descobrir les interioritats del fenomen. Jordi Piñero, historiador, explica que sembla que es tracti d’una llum que entra en un temple.\nUn dels objectius per part de l’Ajuntament és que es converteixi en un atractiu i un pol d’interès turístic per al territori. Les vistes des del municipi i, concretament des del nucli del Vilar. L’alcaldessa de Castellbell i el Vilar, Montserrat Badia afirma que aquest fet indica la connectivitat que hi ha entre el poble i la muntanya.\nCoincidint amb el cap de setmana, s’organitzarà un acte divulgatiu a la plaça de l’església de Santa Maria en què hi haurà un acompanyament musical, un tast de formatges i embotits amb maridatge que comptarà amb l’organització de l’entitat gastronòmica Ceps i Manduca la col·laboració de la DO Pla de Bages.


GästeHaus DENK Wosendorf Àustria - Ofertes d'hotels amb els MILLORS DESCOMPTES EN LÍNIA\nWinklgasse 133, Wosendorf, Wosendorf, Àustria, 3610 - Veure al mapa\n"Very nice place and good location for Wachau."\nConvenientment situat a Wosendorf, GästeHaus DENK és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nGästeHaus DENK també ofereix moltes instal.lacions per enriquir la seva estada a Wosendorf. Els clients de l'hotel poden gaudir de instal.lacions per a minusvàl.lids, biblioteca.\nGaudiu de les comoditats d'alta gama com ara calefacció, escriptori, aparell de televisió LCD/pantalla de plasma, TV satèl•lit/cable, plat de dutxa per tal de relaxar-vos després d'un cansat dia. L'hotel ofereix una excelent varietat d'instal.lacions d'oci, incloent jardí. Gaudeixi d'incomparable serveis i d'una localització de prestigi a GästeHaus DENK.\nTots els tipus de viatgers (78) Parelles (54) Viatgers en solitari (9) Famílies amb infants petits (5) Famílies amb infants grans (1) Grups (9)


El Govern incrementa de 9 a 24 el nombre d'autobusos que enllacen Tarragona amb l'estació de l'AVE\nLa Conselleria de Política Territorial i Obres Públiques ha reforçat, des d'aquest dilluns, la freqüència de pas dels autobusos que uneixen la ciutat de Tarragona i l'estació de l'AVE Camp de Tarragona, i incrementa fins a 24 el nombre d'autobusos diaris per sentit. Paral·lelament, es reduiran algunes línies entre l'estació d'Alta Velocitat i els municipis tarragonins de Reus i Salou a causa de la baixa ocupació, segons ha explicat a Valls el director general de Transport Terrestre, Manel Villalante.\n27/04/2009 - 17.28 Actualitzat 27/04/2009 - 21.25\nEls tarragonins tindran més fàcil anar amb transport públic a l'estació de l'AVE.\nEls autobusos que fan la ruta entre l'estació i Tarragona passaran dels nou que hi havia fins ara als 24 per sentit. La línia que uneix l'estació amb Port Aventura, Vila-seca, Salou i Reus passarà dels nou per sentit als quatre d'anada i cinc de tornada. I el mateix passa amb l'enllaç entre l'estació de l'AVE i els trens amb recorregut Cambrils-Salou-La Pineda.


Desfilada del 12 d'octubre de 2018 JUANJO MARTÍN / EFE\nL'epidèmia de logorrea que, des de fa algunes setmanes, afecta severament centenars de militars espanyols retirats i que es manifesta en una allau de cartes públiques i en algun xat entre tavernari i etílic, ha suscitat nombrosos comentaris que no voldria reiterar aquí. Intentaré, doncs, centrar la meva anàlisi en aspectes menys tractats d’aquesta sobtada remor de sabres... rovellats.\nEls dos primers moviments de l’ofensiva epistolar van ser les cartes adreçades a la Zarzuela per 39 membres de la XIX promoció de l’Academia General del Aire, i per 73 integrants de la XXIII promoció de l’Academia General Militar. En ambdós casos, i si no vaig errat, els signants van ingressar a les respectives acadèmies el 1964 i, per tant, van iniciar llurs carreres en el servei actiu a finals de la dècada de 1960.\nÉs a dir, no estem parlant de militars que haguessin fet la Guerra Civil, o servit en la División Azul, sinó d’homes que es van incorporar a les forces armades en ple Desarrollo, quan el franquisme ja havia celebrat els autodenominats Veinticinco años de paz i alguns dels seus ministres començaven a trucar a la porta de les Comunitats Europees. Parlem de generals, coronels i altres comandaments que van restar en actiu fins a finals de la passada dècada i que, per tant, van servir sota governs de Felipe González, d’Aznar i de Rodríguez Zapatero.\n¿De quina democràcia parlen, quina Constitució van jurar, si consideren il·legítim que determinats partits o ideologies participin de la governança?\nI bé, ¿com és possible que uniformats amb aquests fulls de serveis, integrats a l’OTAN durant bona part de les seves carreres, escometin contra un “gobierno socialcomunista” com si estiguessin fent una arenga al front de Terol el 1937 o al front del Volhov el 1941? ¿Com s’explica aquesta fòbia guerracivilista envers “comunistas, independentistas/golpistas catalanes y proetarras vascos”, dibuixant Pedro Sánchez a manera d’híbrid infernal entre Largo Caballero i Negrín, amb unes gotes de Maduro? ¿Com poden expressar de manera tan desacomplexada llur nostàlgia del 1936 i del franquisme, o frivolitzar amb la necessitat de “fusilar a 26 millones de hijos de puta”?\nNomés hi ha una resposta possible: malgrat la tan idealitzada Transición, la cultura política dels militars espanyols -la que es destil·la a les acadèmies, i a les sales de banderes, i en els cursets d’ascens, i en les maniobres...- no va experimentar, a partir del 1976, cap inflexió significativa més enllà del maquillatge, cap canvi de paradigma; va continuar impregnada de valors pretorians i del complex de dipositaris i expenedors del patriotisme; i restà, per tant, molt lluny de les idees i els valors dels militars britànics, belgues o suecs. ¿Quina garantia tenim que, a dia d’avui, això hagi canviat gaire?\nD’altra banda, resulta entre grotesc i revoltant que els signants de les cartes i els participants en el xat abans esmentats invoquin la defensa de la “democràcia” i de “l’ordre constitucional”, apel·lin a la “llibertat d’expressió” i denunciïn “la imposició d’un pensament únic”. ¿De quina democràcia parlen, quina Constitució van jurar, si consideren il·legítim que determinats partits o ideologies participin de la governança? ¿Llibertat d’expressió per a les seves tesis faccioses, però no per a rojos, chavistas, separatistas, etcètera?\nLa premsa benpensant ha reaccionat descrivint els militars retirats i grafòmans com una minoria residual, que s’identifica amb Vox. I sí, Vox -que té tres tinents generals jubilats entre els seus actuals diputats al Congrés, i un quart de regidor a l’Ajuntament de Palma- ja ha dit que es tracta de “nuestra gente”. Això rai. La gravetat del cas resideix en la coincidència argumental entre el PP, amb la dreta mediàtica (Abc, La Razón, El Mundo, OkDiario...), i els colpistes de paper que guarden l’uniforme entre naftalina.\nDiu Isabel Díaz Ayuso que "España es la única nación de Occidente con un gobierno de extremistas y grupos que quieren destruirla”, i que ella comparteix “la literalidad” dels neguits dels exmilitars. Afirma Cuca Gamarra que, amb els pressupostos recentment aprovats, “se consuma la traición a España de Pedro Sánchez”. ¿Pot sorprendre’s algú que les cartes-manifest dels militars retirats carreguin contra la llei de la memòria democràtica, acusin el govern Sánchez de voler sotmetre el Poder Judicial al seu caprici o s’escandalitzin davant les “cesiones a los independentistas”, quan la premsa madrilenya abans esmentada porta dos anys i mig, i sobretot els darrers onze mesos, fent portades incendiàries al voltant d’aquests mateixos temes, parlant de traïcions a la pàtria, d’un govern ostatge obligat a pagar rescats pressupostaris, de l’eliminació del castellà de Catalunya, etcètera?\nEn fi, hi ha la qüestió del destinatari. Els redactors i els signants de les cartes les adrecen no pas a l’opinió pública, sinó a Felip VI, de qui es proclamen els més lleials súbdits i de qui semblen cercar un gest de complicitat. És fàcil interpretar, doncs, que assenyalen el rei com “un dels seus”, i no només per la fraternitat d’armes. Si aquesta imatge quallés, riem-nos-en dels efectes del discurs del 3 d’octubre. Amb monàrquics així, no calen republicans.\nmilitars Felip VI carta Guerra Civil franquisme


Les famílies valencianes són les que més gasten en la 'tornada a l'escola', que suposa el 3,8% de la seua despesa anual en la llar | Valencia Extra\nLes famílies del País Valencià lideren la despesa de ‘la tornada a l’escola’ en la qual es deixaran una mitjana de 1.027 euros, una xifra que representa el 3,8 per cent dels 27.227 euros que es gasta una llar a l’any, sent la regió on l’impacte de l’inici escolar serà major per als comptes domèstics és maig.\nAixí es desprén d’una anàlisi de la web de l’estalvi Kelisto.es, que calcula que els costos del retorn a les aules generaran enguany una factura que superarà els 887 milions en la Comunitat.\nEn el conjunt nacional, la tornada a l’escola costarà a les famílies espanyoles 869 euros de mitjana, la qual cosa suposa quasi un 3% dels 29.188,19 euros que gasta una llar a l’any. Ara bé, l’impacte del retorn a les aules serà molt diferent en funció del tipus de centre al qual s’incorporen els alumnes. Així, en el cas dels col·legis públics la factura representarà quasi el 2% del total (580 euros) i en els privats, el 2,8% (812 euros).\nPel que fa al curs anterior, la despesa mitjana vinculada a la volta a les aules s’ha mantingut pràcticament estable, doncs tan sols ha augmentat un 1,2%, en passar de 859 a 869 euros. En canvi, si es compara la situació actual amb el que ocorria fa una dècada, l’increment ha sigut considerable, atés que els costos de l’inici escolar han crescut un 5,4% (de 825 a 869 euros) des de 2008.\nAquesta xifra contrasta amb la de l’evolució de les despeses per llar, molt minvada en els últims anys com a conseqüència, entre altres factors, de la crisi econòmica, que ha provocat que el pressupost familiar haja caigut un 8,7% de mitjana, en passar de 31.953 euros a 29.188,19 euros.\n“Els pares desemborsaran enguany una mitjana de 869 euros per a equipar als seus fills amb tot el necessari per a la volta a les aules, des de llibres fins a roba, passant per articles de papereria o material esportiu. En total, aquests costos generaran una factura que superarà els 7.000 milions d’euros (7.443,2 milions) a nivell nacional”, explica la redactora cap de Kelisto.es, Estefanía González.\nEn la seua opinió, “en un context en el qual el 9,3% de les llars assegura arribar a final de mes amb molta dificultat i un 37,3% no té capacitat per a afrontar despeses imprevistes, resulta essencial comparar les diferents ofertes que hi ha en el mercat per a retallar la despesa final que es destinarà a la tornada a l’escola”.\nL’evolució dels costos del retorn escolar també ha registrat importants contrastos en funció del tipus de centre triat. Durant l’última dècada, la despesa dels alumnes que acudeixen a centres públics ha augmentat un 9,9%, en passar de 528 euros en 2008 a 580 euros en l’actualitat. En canvi, la factura s’ha reduït notablement en els centres privats, on el cost per escolar ha caigut un 30,3% en passar de 1.164 euros en 2008 a 812 euros ara com ara.\nMAJORS ESFORÇOS EN LA TORNADA A L’ESCOLA\nPer comunitats autònomes, la tornada a l’escola té un impacte especialment important en les economies de les famílies de la Comunitat Valenciana, per als qui aquest desemborsament suposa un 3,8% de les despeses totals de l’any; Extremadura (3,5%) i Catalunya (3,4%). En l’extrem contrari se situen La Rioja i Cantàbria. En aquestes comunitats autònomes, la factura del retorn a les aules solament representa un 2,2% i un 2,7%.\nMoltes famílies solament són capaces de superar el retorn escolar gràcies a les ajudes i beques que concedeixen l’Estat i les comunitats autònomes. En l’últim any, la partida total destinada a aquesta fi va augmentar un 6,9% i va superar els 2.000 milions d’euros (2.127,4 milions), mentre que el nombre d’ajudes o beques concedides va créixer un 12,4%, fins als 3,4 milions. Malgrat aquestes pujades, l’import mitjà per beca va descendir un 4,8%, en passar de 660,5 a 628,5 euros.\nAl llarg de l’última dècada, les dades han sigut una mica més favorables. El nombre d’ajudes i beques ha crescut un 7,6% i l’import total i l’import per beca s’han disparat, atés que les administracions públiques destinen ara un 59,6% més a aquesta fi, la qual cosa es tradueix en un increment del 48,3% en l’import mitjà per beca o ajuda.\nNo obstant això, l’evolució de les ajudes per als diferents tipus d’ensenyament al llarg dels últims deu anys ha sigut molt desigual. Així, mentre que l’import mitjà per ajuda per a ensenyaments universitaris ha baixat un 4,5% (fins a situar-se en els 960,94 euros), en els ensenyaments postobligatòries no universitàries ha crescut un 14,4% (681,59 euros per ajuda) i en les obligatòries, educació infantil i educació especial s’ha disparat un 119,6% (370,17 euros per ajuda).


EL REPUNT - BLOG DE JOSEP L. PITARCH: de gener 2010\nArticle publicat a elpunt.cat el dia 5 de gener de 2010\nEn la història és una constant el següent combinat: uns pinxos (espavilats, furtagallines i mentiders de mena) que són els que fan el negoci i, al darrere, la massa d’ingenus i candorosos que tot s’ho creuen i que damunt són els qui paguen. Entre els pinxos hi ha líders salvapàtries, papes, energúmens generals, caps de tribu, grans empresaris, la gent de la gran banca... O siga, els qui sempre obtenen la tallada més grossa. Al darrere hi ha tota la resta, quantitats de pobres i sincers ciutadans convençuts que el seu líder és magnífic. A grans trets, aquest és l’esquema amb què uns governen els pobles, altres ho fan de les ànimes, uns custodien l’erari públic, altres els estalvis de la gent; en definitiva, que un pocs decideixen per tots i encara els escuren les butxaques... Cadascú a la seua manera, doncs, fan perquè la gent crega que ells tenen la solució, o encara pitjor, que són la solució, de les penes que els afligeixen. Això per allà dalt.\nA escala més reduïda també hi ha altres pinxos que ens atabalen amb propostes de bones accions, per a salvar el que siga; tot depén que ens rasquem la butxaca. Per exemple, sabem que moltes de les aportacions que fem a projectes solidaris acaben a les carteres d’intermediaris, de ministres i governs corruptes..., que són uns pinxos. Ajudes a les missions, al tercer món, que són estafes, hi ha per a tots els gustos. I com que pinxos els hi ha a tots els nivells, també els tenim a escala valenciana, amb propostes més domèstiques. Concretament, ara ens tornen a oferir la possibilitat de participar en un nou capítol de la maniobra que ha de fer possible que els valencians (els catalans del sud) veiem la TV3 dels catalans del nord.\nAcabe de rebre un correu en paper (91 grams) amb tot d’explicacions perquè m’adherisca i col·labore, ara amb projecció parlamentària, en un nou intent perquè els sotasignants, bla, bla, bla, puguem veure la TV3. Es tracta de signar, una vegada més, ara de manera molt formal, un document i de facilitar-hi les dades personals, que seran carn de canó per a les properes experiències recaptatòries. Mire els patums que li faciliten la coartada al pinxo organitzador (Eliseu Climent) i veig que a la llista no hi són tots els que ell voldria; però hi veig alguns que no comprenc, encara que possiblement hi són per a cobrir les aparences. Veig els sindicalistes i m’entren ganes de posar-m’hi en contacte i d’explicar-los com s’entenen els drets laborals en el complex del tinglado Climentasa... Em reconforta, però, pensar que, si estigueren vius, no haurien signat, per exemple, ni Joan Fuster, ni Vicent Ventura, ni molts altres... Tots ells, encara en vida, li manifestaren al pinxo en qüestió el mateix rebuig que li manifeste jo i això jo ho sé perquè m’ho digueren personalment...\nDoncs, per a acabar vull dir que, encara que estic a favor que veiem la TV3, evidentment, el problema encara no s’ha resolt, perquè no s’ha volgut. En tot aquest afer hi ha coses massa obscures, que no es volen explicar, perquè a uns els és més profitós mantindre la confusió permanent entre els valencians, per motius electorals, i a altres no els interessa que es normalitze res, per motius crematístics, perquè viuen de la desgràcia del País. Amb mi que no conten per a estafar ningú, i per això els he retornat els papers.\nPublicat per Josep L.Pitarch a 10:51 Cap comentari:


Esplai Garbí: 2016\nBones família! Ja tenim aquí les fotos de dissabte passat, ens veiem aquest dissabte a l'esplai, amb el Tió!\nTOTA LA INFORMACIÓ PEL TIÓ, FENT CLIC AQUÍ!\nTOTA LA INFORMACIÓ SOBRE LA SORTIDA D'HIVERN, FENT CLIC AQUÍ! (dissabte 17 últim dia per inscriure's!)\nPer veure totes les fotos de dissabte 10 de desembre, fes clic aquí!\nXALOC i GREGAL\nEls nens i nenes de Xaloc i de Gregal van anar a fer un taller de gravat a l'Associació de joves Gravadors de Mataró. Allà van fer postals de Nadal. S'ho van passar genial!\n#elfocdeXaloc #Gregalhopetacomunabombeta pic.twitter.com/5PKYxEVSZU\n— #40anysGarbí (@esplaigarbi) 11 de desembre de 2016\nAvui el grups de Gregal i Xaloc de l'Esplai Garbí han vingut a fer el taller de postals de Nadal i han fet unes postals molt xules!! Ens ha agradat molt tenir-los pel taller ;) #postals #postalsdenadal #tallerdegravatmataro #igersmataro #igersmaresme #printmaking #gravat #esplaigarbí\nA photo posted by Taller de gravat de Mataró (@tallerdegravatmataro) on Dec 10, 2016 at 11:02am PST\nLes nenes i nens de Migjorn van començar la tarda fent un Mannequin Challenge (us el deixem aquí a sota, juntament amb el Mannequin Challenge que Mestral va fer la setmana anterior!). Després van preparar l'actuació per la setmana que ve al Tió, aquest dissabte veurem el resultat!\nA l'esplai no ens quedem enrrere amb les noves modes! Així que dos grups de l'esplai van fer un #mannequinchallenge!! #Migjornalatac @mestralradical #postureigGarbitenc\nA video posted by Esplai Garbí (@esplaigarbi) on Dec 13, 2016 at 1:13pm PST\nVan començar la tarda explicant-se la setmana, com és habitual. Després van preparar l'actuació pel proper dissabte. Abans de berenar van fer alguns jocs i, després, van fer guacamole.\nEl grup de joves d'Orsar van començar la tarda anant a comprar per fer-se disfresses per l'actuació del Tió del proper dissabte.\nLes noies i els nois d'Orsar van anar d'excursió al Castell de Burriac, pujant des de Mataró i baixant per Argentona. Van esmorzar, dinar, explicar-se la setmana, fer-se fotos, etc.\nTOTES LES FOTOS DE LA SORTIDA DE MESTRAL A BURRIAC, FENT CLIC AQUÍ!\na 14.12.16 Cap comentari:\nEtiquetes de comentaris: esplai, fotos, Gregal, Mestral, Migjorn, Orsar, sortides, Tramuntana, vídeos, Xaloc\nBon dia famílies Garbitenques!!\nAquest dissabte vinent és l'últim del trimestre i com és tradició celebrem el TIÓ de l'esplai!!\nEls infants hauran de venir el dissabte a l'esplai en horari habitual a les 16'30h i les famílies esteu convocades a les 17'45 per començar a les 18h puntuals amb l'actuació que tenim preparada per aquesta celebració.\nÉs un dia especial i ens fa molta il·lusió compartir-lo tots plegats!\nUna vegada acabada l'actuació i acabat de cagar el tió, podrem compartir una estona fent un pica pica menjant torrons.\nEsperem que us animeu a venir! Ens veiem dissabte vinent!!\na 12.12.16 Cap comentari:\nEtiquetes de comentaris: calendari, esplai, famílies, Tió\nBona tarda families garbitenques!\nCom ve ja sabeu aquest any no em fet sortida de tardor, i tal com us vam dir farem SORTIDA D'HIVERN.\nLa sortida sera els dies 28 i 29 de gener. Anirem a la casa de colònies Eurostage a Caldes d'Estrac. ( http://eurostage.cat )\nLes inscripcions per aquesta sortida i el pagament, van ser el dissabte dia 10 de desembre, a les 16:30 o a les 19;30, però també podreu fer-ho aquest proper dissabte 17.\nEn cas de que no vingeu a l'esplai aquest cap de setmana i estigueu interessats en venir, envieu un correu i la setmana seguent podreu pagar la sortida.\nEl preu de la sortida es de 28€. Disposem de 3 beques que cobreixen el preu total de la sortida. Us hem enhem enviat el document per sol·licitar-ne una. Si no l'heu rebut, feu-nos-ho saber i us el farem arribar!\nLa resta de informació de la sortida ja us la anirem donant!\nEns veiem dissabte a l'esplai!!\nEtiquetes de comentaris: calendari, esplai, hivern, sortides\nXALOC: Els nens i les nenes de Xaloc, van decidir començar a coneixer a tots els nens i nenes de l'esplai i van començar per el grup més proper al seu, Migjorn, amb el grup, van fer unes activitats relacionades amb la música. Desprès de conèixer a Migjorn, han anat al súper a comprar aliment per a al campanya del gran recapte!\nMIGJORN: Han començat la tarda jugant amb Xaloc, i un cop han acabat l'activitat conjunta, Migjorn ha seguit amb la temàtica músical, han fet diferents activitats... Han preparat balls, han jugat a jocs relacionats amb la música... En general una tarda enfocada en l'ambit de la música i la coreografia.\nTRAMUNTANA: Els infants de Tramuntana van començar la tarda jugant a diferents jocs per descarregar una mica d'energia. Després van entrar a una sala i van estar fent una activitat amb globus i fils, que més endavant acabaràn. I per acabar la tarda van improbitzar una partida al bote-bote amb els joves d'Orsar.\nGREGAL: Gregal van fer esplai el migdia, per a fer un Cluedo i perque aixì ningú els molestés.\nORSAR: Orsar van començar la tarda tal parlant del dia que havia sigut divendres 25 N, el dia en contra de la violència de gènere, van començar la tarda parlant de aquest tema i un cop van haver posat en comú tot el que ells i elles entenien per violència de gènere van anar al centre a fer una petita gimcama, fent preguntes sobre aquest tema a tothom a qui trobaven. Finalment després de tornar del centre van fer una partida del bote-bote amb tramuntana.\nMESTRAL: Els i les joves de mestral, van començar la tarda fent un viatge al super, per a compar tot el que necessitaven per a fer l'activitat de la tarda, un cop van tornar del super, es van posar per grups i van fer dos receptes, uns van fer un pastís i els altres van fer batuts de fruites. Els hi va quedar tot boníssim!!\na 1.12.16 Cap comentari:\nPER VEURE TOTES LES FOTOS DE CADA SETMANA, FES CLIC AQUÍ!\nEls més petits i petites van començar la tarda fent unes proves per trobar fruita amb la que van poder fer uns pinxos asteques. Els van fer amb fruita i xocolata, que els van quedar boníssims!\nMigjorn va començar la tarda jugant a jocs cooperatius que aquella mateixa tarda van aprendre. Al acabar la tarda, van jugar a polis i cacos, un joc que els agrada moltíssim.\nEls nens i nenes de Tramuntana van anar al Parc Central, i allà van fer la seva ja habitual rotllana. Un cop acabada, van fer-se una foto de grup, i després van començar a fer slackline, atrapasomnis i jugar a matar. Cadascú va poder decidir on volia anar i anar-se canviant.\nGregal va fer un Masterchef! Després de explicar-se la setmana, van anar a comprar tot el que necessitaven i, un cop a l'esplai, es van dividir en dos grups: un grup va fer guacamole, i l'altre magdalenes de xocolata. Els va quedar tot boníssim!\nEl grup de joves d'Orsar va començar la tarda fent una partida de mata conills. Un cop van haver descarregat una mica d'energia, van posar-se a fer les plantilles de les samarretes que la setmana anterior havien dissenyat. Finalment van acabar la tarda improvisant una partida de matar contra Gregal.\nEls i les joves de Mestral van començar la tarda disfressant-se. Uun cop disfressats/des van jugar al joc de prínceps i princeses, i després recuperar els valors que havien proposat per a l'assemblea de la setmana anterior i, finalment, van consensuar definicions d'aquests, per poder seguir-los treballant en grup.\na 19.11.16 Cap comentari:\nBona tarda famílies garbitenques,\nEls monitors i monitores de l'esplai anem a fer formacions durant tot el cap de setmana que ve amb la resta de monitors/es del Sector Maresme d'Esplais Catalans (ESPLAC).\nPer tant, el dissabte 19 no hi haurà esplai!\nAixí doncs, ens veiem el següent dissabte (26 de novembre) fent esplai en horari normal.\na 14.11.16 Cap comentari:\nEtiquetes de comentaris: calendari, famílies, formació\na 11.11.16 Cap comentari:\nDissabte passat, durant la primera meitat de la tarda, cada grup va fer activitat esplaiera habitual fins l'hora de berenar, que vam celebrar la Castanyada conjuntament infants, joves, famílies i monis!\nVa venir la Castanyera, que buscava les seves castanyes perdudes per algun cantó, i amb l'ajuda dels seus amics i amigues, vam descobrir què havíem de fer per trobar-les. Va ser llavors quan entre tots i totes vam posa-nos a buscar les castanyes i, per sort, van aparèixer!\nAquí teniu algunes fotos, però les trobareu totes fent clic aquí!\na 5.11.16 Cap comentari:\nEtiquetes de comentaris: castanyada, esplai, famílies, fotos, Gregal, Orsar, Xaloc\nSortida d'Inici 2016-17\nBon dia Garbitenques i Garbitencs!!!!!!!!!!\nPer fi comença un nou curs d'esplai!! I per no perdre la tradició... aquest dissabte 1 d'octubre, que serà el primer dissabte d'esplai.. farem.... la Sortida d'inici!!\nEn aquesta sortida aprofitarem per presentar-nos tots i totes, conèixer el nom del grup nou i els/les monis de cada grup! No és una sortida només d'infants i monis, sinó que també comptem amb totes les famílies!!\nOn? Quan? Com? Què hem de dur?\nAnirem al Corredor!\nQuedarem a la Zona de barbacoes a les 11h\nPortarem el dinar per grups d'edat, de la següent manera, ja que serà per compartir:\n- Primers plats: Grup nou, Migjorn i Tramuntana\n- Segons plats: Gregal i Orsar\n- Postres: Mestral\n- Pica-Pica i beguda: Monis\nHem de dur coberts, plats i gots per tantes persones com vinguem\nI.... Ganes de passar-ho moolt bé!\n*** En cas de germans, caldrà dur el menjar de petits.\n*** Recordem que hem de dur racions equivalents a tantes persones com vinguem i una mica més!\nUs hi esperem amb moltes ganes!! Que passeu una molt bona setmana i fins dissabte!!!!!!!\na 28.9.16 Cap comentari:\nEtiquetes de comentaris: famílies, inici, sortides\nBon dia famílies, us enviem la informació que vam parlar a la reunió d'inici de curs del passat divendres!\n1. Presentació monitors\nAquest any l’equip està format per 25 monitors i monitores, 9 dels quals són els joves de Llevant que aquest any han fet el pas a monitors. Som l’Andrea Aranda, l’Anna Molina, l’Antonio Expósito, la Clàudia Weiss, la Júlia Corominas, en David Fernández, en David Fonseca, en David Pérez, l’Irene Pérez, l’Irene Rosa, en Jordi Riera, en Marc Punsola, en Marcel Berger, la Maria Sampera, la Maria Martínez, la Marina Camps, en Martí Torres, en Mateo Font, la Neus Riera, en Pau Sánchez, la Raquel Marin, en Tomàs Sánchez, la Júlia Triadó, la Zöe Ruiz i l’Anna Rosa.\n2. Presentació grup nou\nAquesta any a l’esplai Garbí obrim GRUP NOU!!!!!! És per infants nascuts l’any 2011 i 2012. Encara queden places, així que si teniu amics, coneguts, familiars que volen venir no dubteu en avisar-los (ens poden enviar un correu a esplaigarbi@gmail.com per a demanar informació).\n3. Sortida d’inici\nCom ja és tradició el curs garbitenc comença amb la SORTIDA D’INICI. És una sortida per a iniciar el curs tots junts, pares, mares, fills i filles, germans i germanes, monitors i monitores, etc. Esteu tots convidats! També descobrirem qui seran els monitors i les monitores de cada grup i el nom del NOU GRUP!\nLa sortida tindrà lloc el dia 1 d’octubre al Corredor.\nINFORMACIÓ FENT CLIC AQUÍ!\nAquest any hem engegat un projecte per a reescriure l’ideari de l’esplai.\nPer què? Doncs perquè fa molts anys que està escrit i tenim ganes de fer-nos-el nostre!\nQui hi pot participar? La idea és que aquest nou ideari es que el creem entre tots, famílies, infants i monitors/es. Durant el curs ho anirem treballant a l’esplai amb els vostres fills i filles, però també ens agradaria trobar un espai per a poder-ho treballar amb vosaltres i que també pugueu dir la vostre!\nInformarem més endavant.\nAgafeu agendes que arriba el calendari del curs garbitenc!\nSortida d’inici: 1 d’octubre\nPrimer dia d’esplai: 8 d’octubre\nCastanyada: 29 d’octubre\n19 de novembre: No hi ha esplai (els monitors tenim formacions!)\nTió: 17 de desembre\nNo fem pont per la puríssima!!\n7 de gener: NO hi ha esplai\nPrimer dia del 2n trimestre: 14 de gener\nSortida d’hivern: 28 i 29 de gener *\nCarnestoltes a l’esplai Garbí: 18 de febrer\nBall de carnestoltes (no hi ha esplai, el Garbí organitza el ball de carnestoltes a Mataró): 25 de febrer\nColònies: Del 8 al 12 d’abril\nPrimer dia del 3r trimestre: 22 d’abril\nFesta major i últim dia d’esplai: 3 de juny\nCampaments: Del 15 al 24 de juliol\n* Aquest any no farem sortida de tardor, ja que el mes d’octubre i novembre els tenim molt plens. Hem decidim fer-ho amb un nou format, i que torni la sortida d’hivern, un format que fa anys que no existia!\nPer a qualsevol dubte o pregunta no dubteu en escriure'ns un correu! Ens veiem amb les piles molt carregades a la sortida d'inici!!!!\na 27.9.16 Cap comentari:\nEtiquetes de comentaris: esplai, famílies, general, inici\nBon dia famílies garbitenques!!!\nCom ha anat l'estiu? Esperem que molt bé, a nosaltres l'hem aprofitat molt i tornem amb les piles ben carregades per encarar aquest nou curs amb ganes, somriures i projectes nous!\nUn d'aquests projectes, que ens fa molta il·lusió, és que aquest any obrim grup nou!!! A més, els i les que fins ara eren els i les joves de Llevant han passat a formar part de l'equip de monitores i monitors!\nAixí doncs, els grups de l'esplai son:\nAquest any farem dos dies d'INSCRIPCIONS, presencialment a l'esplai:\nDimecres 21 de Setembre, de 18 a 20h: Garbitencs i Garbitenques del curs passat.\nDivendres 23 de Setembre, de 18 a 20h: Tothom qui vulgui inscriure's.\nL'equip de monitores hem decidit fer les inscripcions en dos dies, ja que l'any passat alguns grups tenien llista d'espera, i volem que tothom qui venia l'any passat pugui seguir venint. Les inscripcions seran per estricte ordre d'arribada, fins que el grup arribi a les places màximes.\nAl final del text trobareu un enllaç per descarregar els documents que cal omplir per fer la inscripció.\nA part, cal dur:\nCom sempre, també farem una REUNIÓ per explicar-vos el funcionament de l'esplai i totes les novetats, així com el calendari d'aquest curs, amb els respectius ponts i sortides. Aquesta reunió serà el divendres 23, a les 20h a l'esplai, és a dir, un cop acabades les inscripcions.\nJa us ho explicarem bé i en detall a la reunió, però avancem que la SORTIDA D'INICI serà l'1 d'octubre (on sabrem el nom del grup nou i els i les monis que portaran cada grup!), i el PRIMER DIA D'ESPLAI HABITUAL el 8, on ja començarem amb l'horari de sempre, de 16:30 a 19:30h.\nEsperem que tingueu tantes ganes de començar el curs com nosaltres, ens veiem la setmana que ve!\nPer qualsevol dubte, estem atents/es al correu de l'esplai: esplaigarbi@gmail.com\nENLLAÇ PER DESCARREGAR ELS DOCUMENTS QUE CAL OMPLIR\nEtiquetes de comentaris: esplai, famílies, inici, Xaloc


Cap de Begur i Cap Roig | Engarrista\nCap de Begur i Cap Roig\nEnviat per Marc el Divendres, 25/04/2014 - 14:00\nL'Illa Roja. Al fons les Illes Medes\nCap de Ses Negres\nPunta des Plom\nSemàfor del Cap de Begur\nReposant a Cala Estreta\nDediquem un cap de setmana a caminar per l'Empordanet arran de costa, vorejant escarpats penyasegats i enfonsant-nos en platges paradisíaques. El primer dia ens acostem fins al Cap de Begur des del nord, tot passant per les platges de Sa Riera, Aiguafreda o Sa Tuna. Entremig petites cales de difícil accés i racons de gran bellesa. El segon dia sortim de la Platja de Castell i anem cap al nord fins al Cap Roig, gaudint d'indrets tan bonics com la Foradada, la cala Canyers, cala Corbs, cala Estreta o el cap de Planes.\nLloc de sortida: Platja del Racó / Platja del Castell, Begur / Palamós (Baix Empordà)\nDistància: 14,8 / 6,8 quilòmetres\nDesnivell positiu: 700 / 250 metres\nTemps: 4:20 / 02:35 hores\nCartografia: Baix Empordà, Mapes Comarcals ICC (1:50.000)\nPlatja del Racó 00:00 00:00 0,0\nSa Riera 00:17 00:17 0,9\nPunta Ses Neres 01:01 01:18 3,4\nAiguafreda 00:47 02:05 5,5\nSa Tuna 00:15 02:20 6,3\nFar Cap de Begur 00:42 03:02 8,5\nBegur 00:35 03:37 11,0\nPlatja del Racó 00:42 04:19 14,8\nPlatja del Castell 00:00 00:00 0,0\nPoblat ibèric 00:13 00:13 0,6\nPunta de Canyers 00:38 00:51 2,0\nCala Estreta 00:15 01:06 2,5\nCap de Planes 00:30 01:36 3,2\nCap Roig (prop) 00:27 02:03 4,1\nPlatja del Castell 00:34 02:37 6,8\nAquest cap de setmana canviem la muntanya pel mar, però no deixem de gaudir d'un magnífic entorn natural que ens ofereix aquest nostre país tan variat i bonic. Josep Pla encunyava el terme Empordanet per batejar el que actualment seria el Baix Empordà, és a dir, la meitat de la costa empordanesa orientada més a sud-est, i als vents més suaus com el garbí, en contraposició a l'Alt Empordà, més orientat a nord i castigat gairebé sempre per la tramuntana. En tot cas el l'Empordà Petit competeix en bellesa amb el seu germà del nord, i també en abruptesa en molts dels seus inhòspits racons.\nEl dissabte ens dirigim cap a la zona de Begur amb la intenció de recórrer una zona especialment bonica pels penyasegats i les petites platges del Cap de Begur. Anem cap a la platja del Racó, al límit sud de la gran platja de Pals. Aquí el paisatge canvia radicalment i de sobte. Passem de l'absoluta plana i regularitat de la llarga platja de Pals i les Goles del Ter als penyasegats abruptes i la costa rocallosa del Cap de Begur. Per arribar a la platja del Racó s'ha de passar per Begur i baixar cap al nord en direcció a la propera platja de Sa Riera. Passem per una zona fortament urbanitzada fins arribar a un petit aparcament, que imagino que a l'estiu deu estar sempre ple.\nNomés sortir de la punta Espinuda passem la zona rocosa de ses Calderes, a peu d'aigua, amb bones vistes cap a les Illes Medes, cap al nord. Accedim al principi de la platja de la cala Moreta i ja comencem a pujar fort per sobre de les cales Moreta i de l'Illa Roja, dita així per l'evident penyal rogent ubicat al bell mig. Aquestes platges entaforades i discretes són nudistes. Força per sobre de la línia marítima contemplem uns penyasegats que acaben en aquestes petites cales.\nSeguim l'evident camí arran de mar, ben arranjat amb el terra empedrat i amb baranes. Passat el petit cap de Roca Negra el camí tomba més cap al sud i comencem a entrar en els dominis de la cala Sa Riera. Avancem còmodament amb la vista posada al blau turquesa de la cala i el blanc de les cases al seu entorn. Ens hi acostem mica en mica, baixant suaument tot allò que sobtadament havíem pujat. Entren a la cala i la creuem de llarg. Tot i haver-hi construcció, Sa Riera conserva un aire mariner i una relativa tranquil·litat.\nContinuem vorejant la costa, la qual s'esdevé més ferotge. Abandonem la comoditat del camí de ronda ben arranjat, que aquí entra més endins, i seguim un camí molt més precari però que transita arran de mar. El camí és poc fresat en alguns punts, però se segueix sense grans problemes. Fins i tot trobem alguns senyals de pintura blava. Pugem i baixem constantment per amotllar-nos a la difícil orografia del terreny. La roca en aquest racó de costa és d'un groc intens que contrasta fortament amb el blau d'un mar que s'enfonsa de seguida. També contrasta cap al nord la visió del Canigó, encara nevat, amb el petit massís del Mongrí al davant, i encara més endavant la costa abrupta.\nAvencem guanyant i perdent metres constantment, però gaudint amb total tranquil·litat d'un tram de costa abrupte i sense construccions properes. Vorejant la costa molt a prop de mar passem la punta des Pou, els Ulls de Llop, la punta de la Creu i el cap des Forn. Aquesta zona està farcida de petits illots i forallons. Passem per la zona de Ses Negres, on hi ha una reserva marina. Arribem fins una urbanització on tenim alguns problemes per baixar fins a la costa, però vorejant algunes edificacions ho aconseguim. Arribem fins a la punta de ses Negres, un petit planell d'herba damunt d'un esperó suspès sobre el mar.\nDes de la punta de Ses Negres veiem el cap Sa Sal, on hi ha un gran edifici que espatlla aquest elegant penyasegat. Aquesta aparatosa construcció havia estat un gran hotel de luxe els anys 60, però els anys 80 va anar perdent pistonada fins acabar reconvertit en un edifici d'apartaments, això sí, situat en un entorn privilegiat. Actualment coexisteixen els apartaments amb un hotel més petit.\nNo veiem camí fàcil per passar per aquest penyasegat, ja que hi ha diverses tanques i el terreny és molt abrupte. Reculem per l'urbanització i busquem un camí al final de les edificacions que faldeja el Puig Rodó d'Aiguafreda. A l'altre costat ens trobem tancats pels filats i tanques del maleït hotel i les urbanitzacions privades del voltant, i hem de fer una mica de volta per sortir-ne. Un cop fora tornem a acostar-nos al mar i continuem la ruta cap al sud.\nVoregem la punta de s'Ullastre i entrem a la bonica cala d'Aiguafreda, sense sorra, la pedra directament en contacte amb una aigua neta, turquesa i cristal·lina. Recordo fa uns anys que era un lloc ideal per practicar-hi l'snorkel, és a dir, la natació submarina amb ulleres i tub per contemplar la fauna subaquàtica. Contornegem la cala d'Aiguafreda marevellats per aquest entorn marí tan bonic on els abruptes penyals rocallosos es combinen amb petites cales de bran bellesa. La punta de ses Vaques separa Aiguafreda de Sa Tuna, un petit nucli que ha crescut al voltant de la petita i estètica cala. Les edificacions són tradicionals, petites i blanques. Tot i ser un entorn urbanitzat i principalment turístic, conserva l'aire mariner.\nCreuem el petit nucli de Sa Tuna i pugem pel sud de la població seguint el camí de ronda que enfila fort. Des d'un tros amunt contemplem la punta des Plom, una petita península o prolongació de terra que tanca i arrecera Sa Tuna. Pugem fort fins un turó sobre el poble, on hi ha unes antenes. Passem per sobre d'uns penyasegats que cauen abruptes sobre el mar i arribem a la urbanització de la Borna, al voltant del puig d'en Malaret. Seguim ara el GR que comença a pujar fins a deixar-nos al costat mateix del Cap de Begur. Ens acostem fins a la punta, on hi ha el Semàfor del Cap de Begur, un antic far, ara en desús, però encerclat per una tanca.\nDes del Cap de Begur val la pena continuar el camí de la costa i continuar baixant fins a Aiguablava, resseguint els penyasegats, i arribant fins a Aiguablava o fins i tot a Aigua Xelida i Tamariu. Però en aquest cas cal preveure una combinació de cotxes, ja que la ruta s'allarga considerablement. Com que nosaltres no teníem transport alternatiu, un cop al Cap de Begur tornem cap a la població de Begur per la pista asfaltada.\nBegur és un poble molt bonic, amb aires medievals i també indians gràcies a algunes boniques construccions que van fer els llogarencs enriquits a les amèriques. Un poble bastit al voltant del castell que presideix la part alta de la població, i amb carrerons estrets i tortuosos. Actualment és un centre turístic amb un ambient força luxós. Des de Begur tornem a la platja del Racó per un itinerari sense cap mena d'interès, creuant urbanitzacions. Per tant és molt recomanable fer aquesta ruta en un sol sentit i amb combinació de vehicles. En tot cas hem gaudit d'un bonic itinerari per la costa empordanesa, combinant penyasegats i boniques cales amb aigües nítides d'un verd-blavós intens.\nEl diumenge fem una ruta més curta, ja que hem de reservar temps per preparar i cruspir-nos un bon arròs amb peix ben fresc del port de Palamós. Per això ens dirigim cap una zona que coneixem, però que és molt bonica. Fins i tot havent-hi estat diverses vegades encara trobem nous camins que ens acosten a bonics racons i cales en una zona també molt abrupta.\nLa platja de Castell és l'única gran platja empordanesa que no s'ha urbanitzat. I va costar molt que així fos, però el moviment ciutadà Salvem Castell ho va aconseguir, i ara és un reducte de tranquil·litat enmig d'un entorn fortament urbanitzat. S'hi accedeix fàcilment per pista asfaltada des de la carretera entre Palamós i Palafrugell.\nCreuem la platja direcció nord i ens enfilem al poblat ibèric, situat a la punta de Castell. Bones vistes cap a l'arrodonida cala Castell i més al sud la Fosca i la badia de Palamós. El sortint terrestre de la punta de Castell tanca pel nord la petita cala Corbetera, estreta i tancada entre penyasegats, i al fons de la qual trobem Sa Foradada, un pont natural de roca per dins de la qual es pot creuar amb caiac. Aquesta és una zona molt interessant per recórrer en caiac.\nAvancem a certa alçada sobre el mar, ja que aquest sector és abrupte. Sota el Puig Gener veiem la cala i el xalet Seniar, una gran casa de color blanc. La voregem per darrere fins trobar el camí que ens porta a la petita cala Canyers, on encara hi ha alguna barraca de pescadors. La punta Canyers separa aquesta cala de l'encara més petita cala dels Corbs, que entra dins la terra en forma de U. Continuem vorejant la línia marítima tot contemplant la combinació de colors amb les flors que ens regala la primavera, el verd que encara conserva el bosc i el blau intens de la Mediterrània.\nContemplem agulles i forallons que surten de l'aigua vora la costa, i anem avançant fins arribar a cala Estreta. Aquesta bonica cala és força coneguda a la zona, ja que té una llarga platja en un entorn salvatge. Recorrem cala Estreta per la mateixa platja, i ens aturem a reposar una estona sobre algunes de les roques planes que separen les diferents zones de la platja. Un lloc bonic i encara més tranquil abans no comenci la temporada de bany. Anem seguint arran de mar per la platja, unint les les cales Estreta, d'en Remendon, de Roca Bena i del Cap de Planes. A la punta del Cap de Planes la costa gira més a nord, i hi ha uns característics esculls rocallosos.\nPassat el Cap de Planes guanyem una mica d'alçada per terreny rocós, i de seguida la tornem a perdre per baixar a la cala del Crit, on hi ha una petita construcció. El camí baixa fins a l'aigua, però per entrar a la platja cal creuar un forat a la roca. A l'altra banda s'obre la petita platja. En aquesta zona hi ha diversos illots i esculls. Al peu de la petita construcció de pescadors prenem un camí que puja fort cap al Cap Roig.\nAbandonem doncs la línia de la costa i pugem fort cap a l'interior entremig de grans pins pinyoners. Una intensa pujada ens deixa al peu de les tanques del recinte del Cap Roig. No acabem d'arribar fins a la mateixa punta, situada darrere del jardí botànic i l'edifici del Castell del Cap Roig, on s'hi celebra el popular i eclèctic festival d'estiu. Prenem la pista a l'esquerra seguint el GR i baixem uns metres fins que l'abandonem per seguir un camí també a l'esquerra. Anirem seguint el GR que transita per l'interior, i després d'aproximadament mitja hora de caminar pel bosc tornem a arribar a la platja de Castell.\nHem completat un parell de dies de rutes fàcils arran de mar, contemplant bonics racons on la terra i el mar s'ajunten, plàcidament en petites cales o abruptament en verticals penyasegats. La Costa Brava té racons singulars de gran bellesa, i una excursió arran de mar en un dia clar ens pot oferir una excel·lent experiència interessant i contrastada.\nResta dels Països Catalans\nPlatja del Castell


Notícies trobades: 38 Llistades: 11 - 20\nTordera obre la temporada teatral amb la representació de «Tot esperant Godot»\nEl Punt ~ 23-09-1999 ~ pàg. 26\nTemes: Música ~ Teatre ~ Teatre Ateneu Clavé ~ Regidoria de Cultura ~ Concerts\nDusminguet, estrella del Fes-te la Festa a la Platja de Calella\nEl Punt ~ 27-08-1999 ~ pàg. 23\nTemes: Grups de música locals ~ Música ~ Teatre Ateneu Clavé ~ Concerts\nTordera tanca la seva festa major amb un sopar i un ball\nEl Diari de Girona ~ 25-08-1999\nLa pirotècnia Igual va encendre ahir el castell de focs d'artifici\nTemes: Colla de Diables de Tordera ~ Festa Major ~ Festes i tradicions populars ~ Concerts ~ Hereus i pubilles\nTordera comença una festa major amb més actes adreçats al jovent\nEl Diari de Girona ~ 19-08-1999 ~ pàg. 3\nTemes: Associació Cultural i Recreativa Pere Cot ~ Colla de Diables de Tordera ~ Festa Major ~ Festes i tradicions populars ~ Joves ~ Teatre Ateneu Clavé ~ Cayró, Maria Angels (Política) ~ Concerts ~ Hereus i pubilles ~ Consell Municipal de Joventut\nLa comissió de festes amplia els actes destinats al públic més jove\nEl Diari de Girona ~ 18-08-1999 ~ pàg. 28\nS'ha afegit un segon concert a la programació\nTemes: Associació Cultural i Recreativa Pere Cot ~ Comissió de Festes de Tordera ~ Festa Major ~ Joves ~ Teatre Ateneu Clavé ~ Parc Prudenci Bertrana ~ Cayró, Maria Angels (Política) ~ Associacions, Entitats i Organitzacions ~ Concerts ~ Hereus i pubilles\nEl Consell de Joventut programa una festa i un concert de rock\nEl Punt ~ 03-08-1999 ~ pàg. 7\nTemes: Grups de música locals ~ Joves ~ Regidoria de Joventut ~ Concerts ~ Consell Municipal de Joventut\nLes activitats d'estiu a la piscina es presenten per primer cop en el programa «Estiu Jove'99»\nEl Punt ~ 15-07-1999 ~ pàg. 9\nTemes: Ajuntament de Tordera ~ Grups de música locals ~ Música ~ Piscines Municipals ~ Regidoria de Joventut ~ Concerts ~ Plaça de l'Església\nL'Ajuntament de Tordera donarà suport als grups de rock del municipi\nEl Diari de Girona ~ 23-05-1999 ~ pàg. 16\nTemes: Ajuntament de Tordera ~ Grups de música locals ~ Música ~ Teatre Ateneu Clavé ~ Regidoria de Joventut ~ Palomé Torres, Anna (Política) ~ Concerts\nTordera promociona els grups locals de rock enregistrant un concert en directe\nEl Punt ~ 19-05-1999 ~ pàg. 30\nDe l'actuació de dissabte de Joi's, Repli(k) i Sputs al teatre Ateneu Clavé s'editarà una maqueta\nTemes: Grups de música locals ~ Música ~ Teatre Ateneu Clavé ~ Regidoria de Cultura ~ Concerts


Part dels treballadors de Majorica es manifesten avui davant el banc SCH\nLa unitat d'acció al personal no prospera, i la divisió sindical és mes forta que mai\nCaterina Veny | 14 març 2002\nLa reacció a la reunió que mantingueren ahir el director general de Majorica, Vivian de Mesquita, i els representants dels treballadors de l'empresa perlera, la qual evidencià un bloqueig en les negociacions entre totes les parts implicades en la crisi, s'ha materialitzat en la convocatòria d'un seguit de mobilitzacions que s'enceten avui mateix. Un cop més, la unitat d'acció entre el personal no ha prosperat i la divisió sindical és més forta que mai.\nTant és així que la manifestació prevista per avui a les 12.30 hores, amb una asseguda dels treballadors de Majorica davant l'oficina de l'entitat financera Santander Central Hispano (SCH), no ha comptat amb el suport del personal del centre de joies, amb el sindicat majoritari d'UGT. La manifestació d'avui, que itinerarà des de la fàbrica fins a la plaça de Sa Bassa, ha estat convocada pels assalariats de la factoria i de botiga i té l'objectiu final «d'expressar la nostra indignació pel llarg procés i la poca visibilitat d'una solució immediata».\nLa mobilització d'avui tindrà una segona part prevista per demà divendres i consistirà en una aturada laboral a partir de les 12.30 hores al pati de la factoria. «Ambdues manifestacions són una mesura de força per als accionistes, el Govern i el banc perquè facin efectius els compromisos assolits durant el procés negociador», va manifestar José Fuentes, representant del sindicat de Comissions Obreres a nivell estatal.\nAixí mateix, Fuentes va avançar a Diari de Balears que «demanaren una reunió per aquest mateix divendres a totes les parts: l'empresa, el Govern i el banc de Santander Central Hispano. Aquest encontre es podria dur a terme a l'Ajuntament de Manacor». Segons el sindicalista de CCOO, l'encontre entre les diferents parts «pretén que cada una presenti una relació de les intencions però sobretot que els accionistes treguin a la llum els avals, les garanties, l'acord amb el Santander Central Hispano, els diners que fan comptes injectar, entre d'altres coses».\nPer altra banda, la resposta que lliuraren els treballadors de joies als de botigues i fàbrica després d'haver-los convidat a la manifestació d'avui mitjançant fax fou, un cop més, negativa. El personal i comitè de joies no se sumarà a aquest nou calendari de mobilitzacions perquè considera que «són fruit d'una manipulació». A més, convoquen a una reunió per dilluns tots els treballadors dels tres comitès.\nSuspensió i, després, fallida\nFallida. Aquest és el mot que a hores d'ara ningú no s'atreveix a pronunciar però que sol ser el pas successiu a la presentació d'una suspensió de pagaments. El delegat comarcal de CCOO a Manacor, José López, advertí que «després d'una suspensió de pagaments ve la fallida, la qual cosa suposa l'acomiadament de tots els treballadors i una indemnització de 20 dies per any amb un màxim de 12 mensualitats. Això es pot evitar amb el compliment de l'acord entre totes les parts implicades: l'aportació del capital per part dels accionistes i les subvencions de Govern i Ministeri, com la moratòria del préstec».


'Castelló SmartVillages' s'alça com a finalista dels premis d'innovació tecnològica 'enerTIC' | Castelló Extra\n'Castelló SmartVillages' s'alça com a finalista dels premis d'innovació tecnològica 'enerTIC'\nEl projecte de modernització tecnològica de l’administració local impulsat per la Diputació de Castelló, més conegut com ‘Castellón SmartVillage’, ha estat seleccionat com a finalista dels prestigiosos premis d’innovació ‘enerTIC’. En aquesta última fase, la iniciativa liderada per la corporació provincial competirà amb altres tres propostes més de similars característiques, les quals hauran de passar pel veredicte del públic a través d’una votació online.\nEl president de la Diputació, José Martí, ha animat a la població a donar suport la candidatura castellonenca “perquè una primera posició servirà per a posar a Castelló en un lloc privilegiat dintre del món de la innovació en l’administració”. Aprofundint en els detalls, Martí ha explicat que el comité d’experts escollit per l’organització ha valorat “molt positivament” ‘Castelló SmartVillages’ “l’haver impulsat en zones rurals la implantació d’una innovadora plataforma tecnològica que permet als consistoris gestionar i monitoritzar des d’una mateixa aplicació els seus serveis municipals. Tot això des d’una òptica tan important com la transició ecològica”. Entre els aspectes marcats com a prioritaris destaquen l’estalvi d’energia -amb un estricte control de l’enllumenat públic-, l’ús de les noves tecnologies per a detectar fugues en la xarxa pública d’aigües, la reducció de les emissions de CO2 i l’eliminació de la petjada ecològica dels residus urbans.\n.A més de les aplicacions relacionades amb la qüestió de la transició ecològica de la província, per a la qual s’ha implementat originàriament aquest sistema d’informació, l’eina permet la integració altres variables relacionades, per exemple, amb la categorització d’actius municipals i patrimonials o l’optimització de recursos turístics i altres aplicacions ciutadanes.\nMartí, qui s’ha mostrat “orgullós” per aquesta nominació, ha defensat el projecte pels seus avantatges per a l’entorn rural en considerar que “simplifiquen la gestió al màxim, contribuint així a pal·liar el problema crònica de personal tècnic a l’administració local”.\nPer a Martí es tracta “d’una de les majors apostes d’aquest equip de govern per la modernització de l’administració pública local de la província”. Segons ha explicat, ‘SmartVillages’ “ve a respondre a la inquietud d’aquesta corporació per renovar i dotar de millors i més moderns serveis els ajuntaments castellonencs des d’una perspectiva sostenible”. En aquest sentit, el president ha volgut felicitar els responsables del projecte que, durant mesos, han anat desenvolupant i expandint pel territori aquest important projecte. En la seua confecció han participat de forma conjunta els departaments de Promoció Econòmica, Enginyeria Interna i Contractació sota un mateix objectiu.\nDES DE 2013, PREMIANT LA INNOVACIÓ\nDes de l’any 2013, els ‘enerTIC Awards’, organitzats per la plataforma del mateix nom, premien a nivell europeu els millors projectes tecnològics innovadors realitzats per empreses i organitzacions compromeses amb l’eficiència energètica i la sostenibilitat. Les votacions estaran obertes al públic en general fins al 6 de novembre. “Esperem tindre la sort del nostre costat”.\nLes reconegudes escriptores Espido Freire i Isabel Sant Sebastià presenten les seues noves obres a Onda\nolomer posa en valor la recuperació de la Reial Fàbrica com a revulsiu turístic i cultural\nSuera donarà una copa menstrual o un exercitador de sol pelvià a les dones que ho sol·liciten\nAlmenara aprova els convenis anuals amb les agrupacions musicals locals\nOnda ofereix una alternativa d'oci per a joves amb el monòleg d'Antón Lofer, tallers, cultura i jocs\nBenlloch convoca a les entitats socials de Vila-real per a valorar la situació post-covid i reforçar el suport municipal\nOnze joves menors de 30 anys s'incorporen per a informar sobre la Covid a les platges d'Almassora\n"Itinerant", un programa per a fer costat a autònoms en la prestació de serveis en municipis en risc de despoblació\nLa Diputació dona suport al col·lectiu LGTBI amb l'aprovació d'una declaració institucional en defensa dels seus drets\nLa Vall d'Uixó facilita l'obertura de l'habitatge supervisat del barri Toledo\nVila-real lidera la divulgació científica de nous usos de la ceràmica en la tecnologia\nTransició Ecològica organitza activitats d'educació ambiental sobre la cura de patges


El concurs incorpora aquest any una secció destinada a dissenyadors menors de 30 anys sota el nom d’Emergent’s\nterritoris.cat 15:42 14/12/18\nmollerussa concurs vestits paper consellera anglés\nVestits participants en l'edició del 2017 dels Vestits de Paper de Mollerussa\nLa consellera d’Empres i Coneixement, Àngels Chacón, presidirà aquest dissabte 15 de desembre la gala del Concurs de Vestits de Paper, que tindrà a les 10 de la nit al Teatre L’Amistat. El certamen compta enguany amb un total de 85 participants d’arreu de geografia espanyola com Alcoi, Múrcia, Pontevedra, Astúries o el País Valencià així com també de localitats catalanes com Barcelona, Amposta o Lleida, entre altres. Aquest any a més, com a singularitat, es compta també amb la participació d’un dissenyador de Mèxic. Dels participants, 38 concursen en la categoria de Moda Actual, 28 a Fantasia i 19 a Època.\nA la gala, que serà presentada per l’actriu i blogera Ares Teixidó i comptarà amb l’acompanyament musical de Lisboa Zentral Cafè, es repartiran més de 13.000 euros en metàl·lic als tres primers premis de cada categoria. A aquests, se sumen també ell Didal d’Or, fet per Àlex Joier i que premia la trajectòria dins el concurs; l’Agulla d’Or, concedida per la botiga Lluna de Drap al millor treball artesà d’agulla i el Botó d’Or, patrocinat per Teixits Balcells i que premia el vestit que ha obtingut la puntuació alta però no ha estat premiat pel jurat. Així mateix, cal recordar que l’any passat es va incorporar també el Premi al/la Millor Model, patrocinat per la revista Pasarela de Asfalto i consistent en un entrada a una desfilada de la Mercedes-Benz Fashion Week.\nNous reconeixements per incentivar la participació de joves talents\nAquest any el concurs presenta novetats destacades com són la incorporació de dos reconeixements per incentivar la participació de joves talents sota el nom d’Emergent’s. En aquest cas, es tracta d’un primer premi dotat amb 600 euros per al disseny més original i innovador elaborat per participants menors de 30 anys, que tindrà també un segon premi amb material de papereria divers, gentilesa de l’empresa Oficentre. Així mateix, també hi haurà un nou premi patrocinat per Ilertravel al millor complement.\nGarrigues | 22/09/2020\nL’AECC Lleida crea una ‘Guardiola Digital’ per recaptar fons contra el càncer\nLinyola inicia els treballs per localitzar la cripta de l’església de Santa Maria


Confraria Gastronòmica dels Naps Ratafins / SALITJA (La Selva): VILOBÍ SALITJA I SANT DALMAI, MUNICIPI GASTRONÒMIC Can Ginesta LA RECEPTA DEL RESTAURANT Canelons freds\nVILOBÍ SALITJA I SANT DALMAI, MUNICIPI GASTRONÒMIC Can Ginesta LA RECEPTA DEL RESTAURANT Canelons freds\nCarrer Madrenys, 14\nHorai: De dilluns a divendres de 7 a 16h - Dissabtes de 7 a 24h - Diumenges tancat\nEm fa molta il•lusió poder escriure sobre aquest restaurant. Aquí hi vaig fer el meu primer àpat a Vilobí, l’estiu del 1997. Encara recordo que em varen servir galta de porc amb patates, vi i sifó, tot plegat molt reconfortant per al cos de 29 anys que jo tenia aleshores. Aquí els meus compares em varen dir que seria padrí, a principis de tardor de 2010. Ens varen servir fesolets acabats de desgranar amb cansalada. Per beure, el mateix. Aquí veníem a fer toc amb vi ranci els de la primera etapa de la revista Tosquija mentre esperàvem ser-hi tots per començar la reunió. Aquí venim sempre com a primera cosa en tornar de viatges llargs i cansats amb cotxe; fins i tot abans de descarregar el maleter i obrir la porta de casa. Si l’arribada és al matí, ens serveixen peus de porc a la brasa i entrepans de llom amb formatge; si és al migdia, de tot, del que hi hagi. Aquí han crescut les nostres filles, que hi han vingut una vegada a la setmana a dinar amb els avis d’ençà que han pogut rosegar els primers aliments sòlids. L’aparença del restaurant és la contrària de la que solen tenir els restaurants per anar-hi amb nens petits. Doncs és una aparença equivocada. Als nens els encanta anar-hi, i a les mestresses, que hi vagin. Per tot, això, us dono les gràcies. És clar que, a banda dels aspectes personals tinc una feina per fer i haig d’escriure un article sobre aquest restaurant. Vet-lo ací.\nL’establiment és familiar i gairebé centenari. Està documentat des de 1921 en aquest mateix indret. Aleshores era també hostal i botiga de llegums, amb la Dolores als fogons i en Pep. Els succeïren la Pepita als fogons, i en Siset, que tots coneixem, amb la Lola i la Quimeta. La tercera generació de la família són la Lurdes als fogons, la Dolors, la Fina i la Roser, i la quarta l’Arnau. Menys la primera generació, totes tenen membres en actiu.\nL’any 1984 varen patir un incendi que no va deixar res dret, i varen haver de recomençar de zero. Tot i així, el local tal com el varen refer, té un aire clàssic indiscutible, i la clientela fidel només enyora la llar de foc que en altre temps hi havia al bar.\nPunt de trobada local amb majúscula, negreta i subratllat, va ser dels primers llocs a Vilobí on es va poder escoltar una ràdio, mirar un televisor, i, més modernament, els partits de futbol del canal plus. Lloc d’inacabables partides de botifarra, amb els indispensables cafès, copes i puros. Quan el tabac era tabac i la llei permetia consumir-lo, tenien uns caliquenyos de bandera. Com tots els llocs de trobada, ha tingut motius. Potser el més cridaner és el bar de los caracoles, en honor als cargols de la Dolores, que tota una generació de vilobinencs adoptius endrapava amb fruïció.\nAmb la Pepita i la Lurdes ens trobem segurament al davant de la cuina feta per les dues generacions de reines més ben coronades de la cuina casolana que hi ha per aquestes contrades. Què us n’he de dir dels cigrons, fregits amb cansalada de dues menes? I del cap de xai? I de l’escudella? I de les galtes rostides? I de la tripa i dels peus de porc, amb un suc que fa que sembli que no hi ha mai prou pa per sucar-hi? La salsa d’aquests peus i d’aquesta tripa, la Pepita la fa igual ara com la feia fa seixanta anys.\nEns trobem també davant d’un dels llocs, que cada cop en queden menys, on no se li escatima res al client: sempre hi he pogut menjar per la gana que he tingut i beure per la set que he tingut, i no m’han vingut mai ni em vindran mai amb les habituals collonades de garrepa “el cafè només entra al menú a canvi de les postres” ni mai hem hagut de triar entre la gasosa, l’aigua i el sifó si volíem una mica de cada cosa.\nDit això, es podria pensar que és un restaurant enfocat sobretot a persones que fan feines físiques importants, i, encara que quedi malament dir-ho, de sexe masculí. El cas és que també les persones amb treballs d’oficina i, encara que quedi malament dir-ho, de sexe femení, hi troben plats lleugers i contemporanis al seu gust: segons l’època, amanides molt completes i variades, sopes, verdura, gaspatxo, arròs a la cubana, calamars o xipirons fregits amb un enfarinat molt fi, musclos al vapor, pastissos d’escalivada, canelons freds de tonyina, carns a la brasa, i molt més. Per esmorzar: entrepans “mini”; val a dir que una mica menys “mini” del que sol ser habitual.\nServeixen esmorzars de dilluns a dissabte, dinars de menú de dilluns a divendres, i sopars a la carta els dissabtes. Quan fa bon temps, obren la terrassa. Per sopar, can Ginesta d’alguna manera es transforma. El parament és més acurat. L’ambient més festiu. La foscor exterior dóna una calidesa afegida a l’ambient interior. La carta té alguns elements molt recomanables, de la casa, com la torrada tèbia amb compota de poma i botifarra negra o els cargols amb costelló, musclos i sépia; i clàssics, com el xató, o el pop a la gallega. L’esperit no es transforma, és el de sempre.\n• Làmines de caneló\n• Tonyina de llauna\n• Ous durs\n• Molla de pa\n• Ou dur\nEs tallen menuts tots els ingredients dels canelons i es pasten una mica. Es bullen làmines de caneló, s’estenen al marbre de la cuina i es van omplint i cargolant amb el farciment. Es barreja maionesa amb una mica de whisky i ketchup i es tira per sobre dels canelons. Es pot decorar amb ou dur ratllat, làmines de pebrot escalivat i rodelles d’olives negres.\nEtiquetes de comentaris: canelons, receptes, restaurants


GUIA PER A PIRòMANES (II)\nSegona part: com parlar de privilegi.\nMassa sovint, la manca de relleu generacional a la clàssica, que veiem, en realitat, com una manca d’adaptació al canvi i a l’avui, és la culpable de tots els nostres mals; en aquest cas concret, la incapacitat d’entendre o digerir els discursos i debats que inunden les xarxes socials fa que, massa sovint, ens trobem amb un tap que no deixa que el sector es transformi.\nI és que no és possible parlar de privilegi, el tema que abordem avui, sense fer un reciclatge complet i profund de les nostres pròpies conviccions, de la nostra situació geogràfica, històrica, social i política, en definitiva, sense qüestionar la nostra pròpia identitat. Hi ha certs agosarats que s’atreveixen a opinar sobre les experiències de persones racialitzades, que gosen comparar la seva experiència amb la de persones sense recursos, que fins i tot s’arrisquen a descriure la nostra cultura (musical) com quelcom neutral, hermètic i intocable, i és per aquest motiu que despleguem un seguit de reflexions que us poden servir per a coure els vostres privilegis a la brasa. Però, com podem parlar de privilegi?\nAbans d’intentar respondre aquesta pregunta de magnitud estratosfèrica, caldria fer un petit exercici d’autoconsciència i mirar de col·locar-nos en l’espai i el temps que ens pertoquen, contemplant totes aquelles realitats que ens envolten i donant-los espai per ser visibilitzades, reconegudes i apreciades.\nUn cop col·locades allà on ens trobem còmodes, hem d’assumir que dins del sector de la clàssica és difícil conèixer i valorades altres tradicions que no siguin la blanca, masculina i occidental; en definitiva, la canònica. La causa d’aquest biaix rau, sobretot, en la relació entre el cànon i l’acadèmia.\nEl cànon és, sens dubte, una estructura de poder que té la capacitat de reflectir, instigar i perpetuar sistemes de valors concrets, i sens dubte tendeix a resistir els canvis. L’academicisme, d’altra banda, és quelcom que exerceix una força terrible sobre la creació del cànon, és qui decideix quines figures i peces s’han d’estudiar, és qui influencia les futures publicacions i per tant també els plans docents, i a la llarga, també les programacions musicals, els repertoris i un llarg etcètera.\nEn paraules de la teòrica Griselda Pollock, el cànon pot prendre forma com a estructura d’exclusió, de dominació i subordinació o bé com a estratègia discursiva. En tots els casos, però, si provem de posar-nos en la pell d’una persona racialitzada, amb diversitat funcional, trans, amb pocs recursos econòmics, amb una orientació sexual que difereixi de la nostra o que simplement pertanyi a una de les minories que ens envolten, veurem que qualsevol d’aquestes facetes del cànon l’exclou per complet.\nÉs en aquest punt on hi entra el poder de la representació, de la interpretació (musical) i de la recuperació d’obres i autores que s’escapen del nostre prisma occidental i masculinitzat. Es fa impossible despullar d’importància el significat dels currículums acadèmics, dels programes de les sales de concert, d’allò que coneixem a base de la repetició ad infinitum, i la visible exclusió d’altres realitats dins d’aquests. La tasca imprescindible i més urgent és la de revisar el per què de tot plegat, posant en qüestió perquè l’alumnat de parvulari coneix Beethoven o Mozart d’oïda, però la gran majoria de musicòlogues graduades desconeixen la figura de Florence Price.\nAra bé, què podem fer quan la crítica musical es planta davant l’opció de revisar-se? O bé quan membres de l’Acadèmia es neguen a incloure discursos i experiències fins ara excloses del cànon? Quines eines tenim per a centrar el debat en la història colonial europea, totalment intrínseca en el relat de la clàssica més canònica?\nCal partir de la base que la canonicitat de la clàssica es fonamenta en la cultura musical del centre-nord d’Europa i que per tant és difícil separar-ne la història colonial. És per aquest motiu que cal entendre, callar i escoltar la diversitat de realitats que conformen la nostra història passada i present, donant-los espais i altaveus des dels quals els seus relats puguin arribar a la resta, fora de les violències discursives que massa sovint les persegueixen. Segons la musicòloga Julia Gerlach, separar l’etnomusicologia de la resta d’estudis musicològics és una pràctica colonialista. I és que, segons ella, tot allò que s’estudia des de l’Acadèmia es fa des d’un punt de vista blanc, europeu i masculí, obviant les tradicions musicals i les genealogies creatives, acostant-s’hi des del paternalisme, transcrivint allò que troba interessant i emmagatzemant-ho en arxius.\nRecuperem la pregunta que encetava aquest capítol: com podem parlar de privilegi – i caldria afegir – les persones privilegiades? Perquè en quedi constància, jo mateixa us parlo des del privilegi de la blanquitud, dels estudis universitaris, del refugi d’una llar, de l’accés il·limitat a internet i sobretot, des del privilegi de tenir a l’abast un altaveu virtual com aquest. És des d’aquí que s’ha de fer un esforç per a parlar amb respecte, cedint sempre l’espai que ocupem a aquelles que tinguin la necessitat d’usar-lo, d’entendre que els espais que coneixem com a nostres no són permanents ni, sovint, legítims, que la nostra manera d’entendre el món no és única i que la clàssica no és només nostra. Obrim mires?


Inici > Exposicions > Històric exposicions > Fotciència 06\nLes millors fotografies del concurs Fotciencia 06\nDel 23 de maig de 2007 al 10 de juny de 2007\nUna mostra itinerant, que aglutina les millors fotografies del concurs Fotciencia 06 organitzat pel Consejo Superior de Investigaciones Científicas (CSIC). El Centre Tecnològic LEITAT, en la vessant d’actor de difusió científica, i després de participar en el concurs, va optar per acollir l’exposició itinerant, que ha visitat diverses ciutats del territori espanyol. Les imatges, agrupades en dues categories, micro i macro, van acompanyades d’una explicació que permet al visitant no només conèixer l’experiència de l’autor de la imatge científica, sinó també descobrir i entendre aspectes desconeguts de la ciència d’una manera més lúdica i planera.\nFotciencia es convoca anualment per premiar les millors imatges interessants, especials, o innovadores sobre un fet científic. Es tracta d'un certamen nacional de fotografia científica organitzat i promogut per la Fundación para la Ciencia y la Tecnología (FECYT) i el Consejo Superior de Invstigaciones Científicas (CSIC), que pretén apropar la ciència als ciutadans a través de imatges científiques. A l’edició de 2006, en la que ha participat el LEITAT, es van presentar 850 fotografies, de gairebé 300 autors. En l’exposició que el centre tecnològic ha portat a Terrassa, hi figuren les imatges guanyadores, juntament amb altres 44 que el jurat va seleccionar i que formen part de la totalitat de la mostra.


Caminada Solidària Mundial pel Subministrament Sostenible d’Aigua Potable organitzada per Dow\nVeure l'article en format PDF\nArticle resum de la Caminada Solidària Mundial pel Subministrament Sostenible d'Aigua Potable en format PDF\nDow Chemical Ibérica ha presentat la campanya “Dow Live Earth Run for Water”, una iniciativa que engloba esdeveniments i accions concretes a 192 països amb l’objectiu de conscienciar la societat i recaptar fons que contribueixin a superar la crisi de l’aigua.\nPel que fa a Tarragona, Dow Chemical Ibérica promourà una caminada de sis quilòmetres, que tindrà lloc el proper 17 d’abril, a la platja de La Pineda, Vila-seca. Sota el títol “Consciencia’t, Comparteix i Col·labora: Caminada Solidària Mundial pel Subministrament Sostenible d’Aigua Potable”, aquesta acció està oberta a tothom qui vulgui participar d’una acció solidària d’àmbit mundial i, al mateix temps, fer salut amb una caminada pel litoral mediterrani tarragoní.\nDurant la presentació d’aquesta iniciativa, Anton Valero, Ignasi Cañagueral i Josep Boronat han ofert els principals detalls, característiques i objectius. En aquest sentit, els organitzadors de la Caminada han destacat el fet innegable que “el nostre planeta s’enfronta a una crisi global de l’aigua, ja que prop de mil milions de persones –una de cada vuit– no disposen d’aigua potable, neta i segura”. A més, segons estudis recents, les prediccions indiquen que “l’any 2025 dues de cada tres persones viuran en zones afectades per l’escassetat d’aigua”.\nLa consciència social i la implicació amb l’entorn són dos trets característics de Dow, que ha elaborat un pla d’Objectius de Sostenibilitat 2015, destinat a desenvolupar, abans d’aquesta data, com a mínim tres “descobriments” que milloraran de manera significativa la capacitat del món per a resoldre els reptes pendents actualment en matèria de subministrament adequat d’aliments; d’habitatge digne; de subministrament d’aigua potable; i de millora en la seguretat i la salut de les persones.\nPer la seva banda, Live Earth és una organització fundada per Kevin Wall, en associació amb Al Gore, ex vice-president dels Estats Units. Aquesta organització es fonamenta en la idea que l’entreteniment té el poder de superar les barreres culturals i socials per a induir a la comunitat mundial a resoldre els problemes mediambientals fonamentals.\nD’aquesta manera, i entre les moltes iniciatives plantejades a nivell mundial, Dow Chemical Ibèrica col·laborarà amb la “Caminada Solidària Mundial pel Subministrament Sostenible d’Aigua Potable”, que es durà a terme el proper dissabte 17 d’abril a la platja de La Pineda – Vila-seca, en una jornada que acollirà múltiples activitats a ciutats de 192 països, amb l’objectiu comú de conscienciar la societat del problema de l’aigua.\nEls participants de la Caminada de La Pineda – Vila-seca es donaran cita a les 9.00 hores, mentre que la caminada s’iniciarà una hora més tard.\nEl recorregut, de sis quilòmetres, simbolitza la distància que, de mitjana, recorren diàriament moltes dones i nens per a obtenir aigua potable. D’altra banda, s’ha dissenyat un circuit que recorrerà diferents tipus de paisatges i terrenys que permetrà observar la varietat paisatgística de què gaudeix la zona. Així, la Caminada començarà a la Platja de la Pineda, seguirà pel Pinar del Perruquet, i zona portuària. A continuació, travessarà la zona natural dels camps de golf de Port Aventura per a endinsar-se en un recorregut urbà que culminarà a la línia d’arribada, fixada al mateix punt de sortida.\nPer a fer possible la inscripció de totes aquelles persones interessades en col·laborar amb aquesta iniciativa, s’ha establert un dispositiu que inclou tres vies de registre: la pàgina web creada específicament per a aquest acte www.dowtgncamina.com també serà possible la inscripció per via telefònica, mitjançant el número 902.02.44.36 i, per últim, mitjançant l’adreça electrònica mseropagan@dow.com.